Соҳа фидойиси – Сурхон тонги\nБош саҳифа / Жамият / Соҳа фидойиси\nИюл 3, 2018\tЖамият Изоҳ қолдириш 682 Кўрилди\nВилоят ҳокимлигининг А.Эшмуродов раҳбарлигидаги 2-жамоатчилик назорати гуруҳи аъзоси сифатида воҳамизнинг кўпгина туманларида бўлиб, аҳолининг муаммоларини ўрганишда қатнашаяпман.\nШўрчи туманида хонадонларга уйма-уй кириб, одамларнинг яшаш тарзи билан қизиққанимда, ёлғиз яшовчи кексалар, боқувчисини йўқотган оилалар, ногиронлиги бўлган шахслар ҳамда турли офатлар туфайли зарар кўрган хонадонларга меҳр-мурувват кўрсатиб келаётган Қизил ярим ой жамияти туман бўлимининг ҳам қатор хайрли ишларига гувоҳ бўлдик.\nҚизил ярим ой жамияти Шўрчи туман бўлими раҳбари Абдуқосим Болтаевга гап йўқ, — дейди Ўзбекистон Қизил ярим ой жамияти вилоят бўлими раҳбари Раҳимқул Акбаров. — 32 йилдан буён шу соҳада фаолият юритиб келаётган Абдуқосим акани соҳанинг академиги, де- йиш мумкин. Ўзининг фидойилиги, касбига бўлган меҳри, одамларнинг оғирини енгил қилишдаги жонбозлиги сабаб ҳам бугун халқ орасида ҳурмати баланд. Шунинг учун ҳам қайсики ташкилотга ёрдам сўраб мурожаат қилмасин, у кишига лаббай деб жавоб бериб, ҳомийликка киришишади. Ташкилот ҳар йили тегишли режаларни ортиғи билан бажаради.\nТашкилотнинг маблағлари асосан, кўнгилли аъзоларнинг бадаллари ва ихтиёрий эҳсонлар ҳисобига шаклланади. Агар ташкилотнинг олиб бораётган иши кўзга кўринмаса, касаллик ёки бошқа тасодифий воқеалар сабаб муҳтожликка дучор бўлган инсонларга кўмак, меҳр-мурувват кўрсатилмаса, бундай идорага “келинг, аъзолик бадали берамиз”, деб кўзи учиб турганлар кам назаримизда. Абдуқосим ака буни яхши билади. Шунинг учун ҳам тумандаги ҳар бир корхона, муассаса ва ташкилотга эринмасдан кириб, уларга орамизда тинч-тотув, бахтиёр турмуш кечираётганлар билан бир қаторда ижтимоий кўмакка муҳтож, оз бўлса-да меҳр-мурувватга эҳтиёж сезадиган оилалар, инсонлар борлиги, уларга ташкилот ажратаётган арзимас маблағ ҳам катта бир суянчиқ бўлиши, ҳаётда ўз ўрнини топишига кўмаклашиши мумкинлигини оқиллик билан тушунтиради.\nБу каби тарғибот ишлари туман Қизил ярим ой жамиятида кўнгилли аъзолар сафининг кенгайишида қўл келаяпти. Шуни алоҳида таъкидлаш жоизки, А.Болтаевнинг саъй-ҳаракатлари билан 2002 йилда Испания Қизил хоч жамияти гранти ҳисобидан республикада биринчи бўлиб туманда ягона ижтимоий-ўқув маркази ташкил этилган. Бу марказ замонавий ўқув жиҳозлари, тиббий анжомлар билан таъминланган. Кейинги уч йилда ўқув марказида, фавқулодда вазиятларнинг олдини олиш мақсадида, ташкилотларнинг 1843 нафар фаол аъзоларига биринчи ёрдам кўрсатиш кўникмалари ўргатилди. Бундан уч йил олдин эса Олий Мажлис ҳузуридаги нодавлат нотижорат ташкилотларни қўллаб-қувватлаш жамоат фондининг “Соғлом фарзанд — юрт таянчи” лойиҳаси асосида 14 миллион сўмлик давлат грантини қўлга киритган. Ўтган икки йил ичида ташкилот томонидан ногирон, эҳтиёжманд кексалар, кўп болали оилаларга 18 миллион сўмлик моддий ёрдам ажратилган, 10 миллион сўмдан ортиқ маблағга кийим-кечак берилган.\nУшбу ташкилот фаоллари доимий равишда тумандаги ижтимоий ҳимояга эҳтиёжи бўлган фуқаролар ҳолидан хабар олиб, уларга тегишлича кўмаклашаяпти. Абдуқосим Болтаев Қизил ярим ой жамияти соҳасидаги хизматлари учун халқаро Н.Пирогов номидаги медаль билан тақдирланган. Ўзгаларга меҳр-мурувват, эҳсон кўрсатишдек хайрли ишларга бош бўлиб келаётган фидойилар элимиз фахридир.\nОлдинги Спорт мактабида\nКейинги Сув мониторинги


“Жигули” русумли автомобиль уриб юбориши оқибатида бир ўсмир ҳалок бўлди, икки ўсмир тан жароҳати олди, деб хабар берди “Podrobno.uz”.\n“Биз дўстимнинг уйига йиғилган эдик, кейин соат 21:30 ларда кўчага чиқдик. Йўлдан кесиб ўтмоқчи бўлиб, учаламиз йўлни ажратувчи чизиқ устида турганимизда, бизни машина уриб кетди. Кўзимни очганимда қўлим қонга бўялганди. Ҳайдовчи эса устимизга келиб, бизга қараб турган экан. Ёнимда дўстим қалтираб ётарди”, деб бўлиб ўтган воқеаларни эслади яқинда касалхонада даволаниб чиққан 15 ёшли Дмитрий Якунин.


06 март 2021, Тошкент вақти: 20:22\n2010 йилдаги қонли ҳодисалар ортидан умрбод қамоққа ҳукм қилинган ҳуқуқ фаоли Азимжон Асқаров Қирғизистон ҳукуматини судга берди. Бу ҳақда Озодликнинг қирғиз хизматига унинг адвокати Валерьян Вахитов маълум қилган.\nАдвокатга кўра, мамлакат ҳукумати БМТ инсон ҳуқуқлари бўйича қўмитасининг А. Асқаров ишини қайта кўриб чиқиш борасидаги қарори ҳамда халқаро мажбуриятларни бажармаяпти.\nШу муносабат билан Азимжон Асқаров Бишкек туманлараро судига ариза йўллаган, аммо ариза қачон кўриб чиқилиши ҳали маълум эмас.\nАзимжон Асқаров қарийб 10 йил аввалги қонли ҳодисалардан кейин тартибсизликлар уюштирганлик ва милиция ходимини ўлдиришда қатнашганлик гумони билан қўлга олинган. Барча инстанциялардаги судлар қарори билан у умрбод қамоқ жазосига ҳукм қилинган.\nАввалроқ Қирғизистон Олий суди умрбод қамоққа ҳукм қилинган ҳуқуқ фаоли Азимжон Асқаров ишини “янги ҳолатлар очилгани муносабати билан” қайта кўриб чиқиши ҳақида хабар тарқалганди.


Австрия Россия ва Европа Иттифоқи ўртасида диалог зарурлигини эълон қилди\n08 Fevral 10:33 / Published in Ўзбекистон янгиликлари\nАвстрия: Европа Иттифоқи Россия билан мулоқотга муҳтож\nАвстрия канцлери Себастян Курцнинг таъкидлашича, келишмовчиликларга қарамай, Европа Иттифоқи ва Россия ўртасида мулоқот зарур.\nЯкшанба куни Германиянинг Welt am Sonntag газетасига берган интервюсида у шундай деди:\n«Барча хилма-хилликларга қарамай, биз Россия билан ҳам мулоқотга муҳтожмиз», деди Курз. Шу билан бирга, у Россия судининг Алексей Навалнийнинг шартли жазосини ҳақиқий жазо билан алмаштириш тўғрисидаги қарорини қабул қилинмайдиган деб атади. «Мен ташқи ишлар вазирлари тез орада шахсларга нисбатан мақсадли санкцияларни қўллаш орқали қандай қилиб ва қандай жавоб бериш кераклигини муҳокама қилишларини олқишлайман», деди Австрия канцлери.\nМоскванинг Симоновский суди сешанба куни, Москва шаҳар судида бўлиб ўтган ташриф давомида, Федерал жазони ижро этиш хизматининг илтимосига биноан, Навалнийнинг «Ив Роше» иши бўйича шартли жазосини ҳақиқий жазо билан алмаштирди. У жазони умумий режимдаги колонияда ўтайди. Қарор кучга киргунига қадар у тергов изоляторида қолади.\nАввалроқ Россия Ташқи ишлар вазирлигининг расмий вакили Мария Захарова Москва Навалнийни озод қилишга чақираётган Ғарб давлатларига Россия ишларига аралашмаслик ва ўз муаммолари билан шуғулланмасликларини тавсия қилаётганини айтган эди.\nTagged under: АВСТРИЯ, ЕВРОПА ИТТИФОҚИ, МУЛОҚОТ, РОССИЯ\nҚарз тўлаганидан кейин электр ҳисоблагичлари автоматик равишда ёқилади\nСамарқанд: жангарилар сафига қўшилишни режалаштирган 14 киши қамоққа олинган\nЎзбекистонда овозсиз филмлар фестивали бўлиб ўтади


Танадаги тукларни депиляция йўли билан кетказса бўладими? 09.02.2016\nАссалому алайкум. Сизга саволим бор эди: ёшим 25 да. Танамда туклар жуда кўп. Уйланиш ёшидаман. Ҳозирги замон технологиялари бу муаммони ҳал қилган. Яъни, фото лазер депиляция муолажалар орқали танадаги туклардан қутулиш мумкин. Лекин динимизда бу ишга қандай қаралади? Гуноҳ эмасми? Шу масалада ёрдам беринг! Жавоб учун олдиндан раҳмат.\nВа алайкум ассалом. Инсондаги ҳаром туклар доим олиб турилиши керак. Масалан, аврат жойларидаги туклар узоғи билан қирқ кунда олинади. Ҳар ойда олинса, яхши. Қўлтиқ ости туклари ҳар ҳафтада олиниши афзал.\nАёллар чирой учун қош ва юздаги тукларни олишдан қайтарилган. Билишимча, бундан бошқа тукларни олиш ҳақида кўрсатма келмаган. Шунинг учун, кўкрак, қўл ва оёқдаги тукларни олиш мубоҳ саналади. Агар ҳожати бўлмаса, инсонга ноқулайлик туғдирмаса, қўл, оёқ, қорин ва белдаги тукларни олмаган маъқул.\nШариатда олиш рухсат этилган тукларни замонавий воситалар билан кетказишга монелик йўқ. Жумладан, тукларни лазер ёрдамида тозаласа бўлади. Фақат бу иш инсон соғлиғига зарар етказмаслиги керак. Шарти – шу. Қолаверса, авратни бегоналардан беркитиш масаласи ҳам ёддан кўтарилмасин. Зеро, тукларни замонавий воситалар билан кетказиш, бегоналар олдида либосини ечишга узр бўла олмайди. Валлоҳу аълам!\nМанба: “Таҳорат китоби”


"Ғалаба қозонишим аниқ эди": Берлускони Италия президентлиги учун курашишдан бош тортди\nКасалланганлар сони 527 363 279\nСоғайганлар сони 497 309 346\nВафот этганлар 6 299 968\nИталиянинг собиқ бош вазири Сильвио Берлускони мамлакат президентлигига номзодини қўйиш режаларидан воз кечишга қарор қилди, деб хабар бермоқда Италия телевидениеси.\n“Коллектив манфаатлар шахсий мақсадлардан муҳимроқ эканини ҳеч қачон унутмаган ҳолда, мен кўп ўйладим, қариндошларим ва «сиёсий» оилам раҳбарлари билан келиб тушган таклиф ҳақида маслаҳатлашдим”, деди Берлускони ўзининг партиядошларига йўллаган мактубида.\n«Бугун Италияга пандемияга қарши курашиш ва мамлакатни инқироздан олиб чиқиш учун бирдамлик керак», дея қўшимча қилди сиёсатчи.\nБерлускони маслаҳатлашувлар чоғида у сайловда ғалаба қозониши мумкин деган хулосага келганини, аммо барибир уларда қатнашишдан бош тортганини айтди. У буни «бирликка муҳтож бўлган мамлакатда» нифоқдан қочиш истаги билан изоҳлади.\nБерлусконининг сиёсий рақиблари сўнгги кунларда унинг номзодига кескин қарши чиқишди. Собиқ бош вазирнинг ўзи Италиянинг президенти сифатида эмас, балки унинг манфаати учун ишлашда давом этишини айтди.\nБерлускони Италия Бош вазири Марио Драгини CОVID-19 пандемияси ва бошқа жиддий муаммоларга қарши курашиш учун ўз лавозимида қолишга чақирди. Аввалроқ Италия ОАВлари Драгининг ўзи, баъзи маълумотларга кўра, бош вазир бўлиб қолиши ёки президентликка ариза бериши ҳақида ўйлаётгани ҳақида хабар берган эди.\nИталияда 24 январь куни давлат раҳбарини сайлаш жараёни бошланади. Унда парламентнинг иккала палатаси, шунингдек, Италия минтақалари вакиллари иштирок этади.\nКиритилди: 10:09 23.01.2022. Ўқилди: 1439 марта. Фикрлар сони: 3 та.


«Гўринг куйсин, Исталин!» (Бошқача ҳикоя) » Ўзбекистон янгиликлари – Zamin.uz\n«Гўринг куйсин, Исталин!» (Бошқача ҳикоя)\nОтамни бир Москвада айлантиргим келди. Ўзим учун қизиқ нарса отамга ҳам қизиқ бўлар, дедим. Отамни музейга олиб бордим.\nОтамни расмлар ҳам, ҳайкаллар ҳам қизиқтирмади. Отам мен учун қизиқ бўлган ноёб буюмлар, Хитой чиннилари, нодир китобларга ҳам қайрилиб қарамади. Аммо босиб олинган Туркистондан ташиб келинган ашёларнинг олдида узоқ туриб қолди отам. Туркистон хонлари ва амирларининг тахти, кийим-кечаклари, олтин камарлари, қилич ва қалқонлари, саллалари ва тожларига қадалган олмосларни кўриб, чуқур хўрсинди.\n− Ўзбекнинг бор-йўғини шилиб, шу ерга олиб келишган экан-да? – деди отам.\n− Бу ҳали ҳаммаси эмас, ота, − дедим. – Бу миллиондан бири.\n− Ҳаммасини кўрсатсанг, ичимдан оловим ташқарига чиқиб кетар экан-да, болам?\nОтам шу ердан ортига бурилди. Қолган нарсаларни кўргиси ҳам келмай қолди.\nОтамни Қизил майдонга олиб бордим. Ленин мавзолейига олиб кирдим. Отам Ленинга узоқ тикилди.\n− Войит малимга ўхшар экан, − деди отам ташқарига чиққанимизда секингина. – Йўқ, Войит малим бундан каттароқ чиқар, лекин бунинг боши катта. Анча катта.\nОтамнинг Войит малим дегани бўйи бир ярим метрга бормайдиган Абдувоҳид деган ўқитувчимиз.\n− Юртимизни босиб олишга буйруқ берган шу-да? – деди отам менга қараб. – Гўринг куйсин, дейин десам, бунинг гўри ҳам йўқ экан. Тирик бўлиб, тирикларнинг, ўлик бўлиб, ўликларнинг сафида йўқ экан, тириклардан пастроқда, ўликлардан дўнгроқда ётаверадими энди, шундай қилиб?\n− Юринг, ота, бошқаларини ҳам кўрамиз, − дейман отамнинг қавариқ саволларига жавоб беришдан қочиб. – Мана Сталин.\n− Гўри ҳам шу ердами?\n− Шу ҳайкалнинг остида.\n− Гўринг куйсин, Исталин! – дейди отам ҳайкалга қараб. – Йигитлигимнинг зўрини Сибирда ўтказдинг-а? Гўргинанг куйсин сени!\nОтамнинг энг қаттиқ сўккани шу: “Гўринг куйсин!” 1937 йилда Сибирга сургун қилинган отам ўн икки йил тортган азобини иккита “Гўринг куйсин!” билан “раччут” қилди.\n− Кетамиз, улим, Масква деганинг менга ёқмади!\nОтам яхши кўрган Никулин ҳам, унинг цирки ҳам, отамга кўрсатмоқчи бўлганим – ВДНХ, яъни Бутуниттифоқ халқ хўжалиги ютуқлари кўргазмаси ҳам қолди.\n− Майли, ота, унда Ленинградга борамиз, − дедим ноилож. – Ленинград кўп ораста, чиройли шаҳар.\nЛенинградга келиб, сайёҳлик марказидан бир кунлик саёҳатга иккита йўлланма олдим. Бизга ўхшаган томошаталаблардан ўттизтача одам йиғилгач, автобус йўлга тушди.\n− Биз сизни Россиянинг шимолий пойтахти, Нева устидаги шаҳарда олқишлаймиз! – дея шаҳарни таништиришни бошлаган йўлбошловчимиз то Петропавлов черковига боргунча шаҳар тарихини гапириб борди.\n− Нима деяпти? – сўради отам. – Жуда кўп гапириб юборди?\n− Шаҳар тарихини айтиб бераяпти, Санкт-Петербург – Авлиё Петер шаҳри дегани экан. Петер эса биз ўйлаганимиздек, буларнинг машҳур подшоси Пётр биринчи эмас, у ўзининг ҳомийси ҳисоблаган Авлиё Петер экан. Авлиё эса Пётрдан бир ярим минг йил олдин яшаган экан. Исо алайҳиссаломнинг ўн икки шогирдларидан бири бўлган экан.\n− Шаҳарлари бир ярим минг йил олдин ҳам бўлган эканми? – ҳайрон бўлди отам. – Самарқандга ўхшаб қадимий экан-да?\n− Шаҳарнинг қурилиши 1703 йилда бошланиб, ўша йилдан то 1914 йилгача Санкт-Петербург деб аталган экан. 1914 йил Россия Биринчи жаҳон урушига қўшилгач, немислардан нафратланган руслар ватанпарварлик қилиб, шаҳарни Петроград деб аташган экан. 1924 йилда Ленин ўлгач, шаҳарни унинг шарафига Ленинград деб аташган экан.\n− Йигирма тўртинчи йилдан кейин ўзларининг ҳақиқий авлиёларининг отини қўйишган экан-да? – деди отам.\n− Ҳа, шундай бўлса керак, − дедим мен. − 1991 йилда умумшаҳар сўрови натижаларига кўра, унинг илк номи қайтариб берилиб, яна Авлиё Петер шаҳри − Санкт-Петербург бўлибди.\n− Тўқсон бирда буларда ҳам кўп ишлар бўлган кўринади-а, ўғлим?\n− Тўқсон бирда бутун дунёда кўп ишлар бўлган ота, − дедим ва отамни кўпчилик кираётган черковга бошлаб кирдим.\nЙўлбошловчимизнинг гапларини отамга тушунтирдим:\n− Ўша Пётр биринчидан бошлаб, ўрисларнинг барча подшоларини шу ерга дафн қилишган экан. Ленин оттириб, бир овлоққа кўмдириб юборган Николай подшонинг суякларини ҳам олиб келиб, шу ерга кўмишибди.\n− Бундан Никалай пошшога нима наф экан? – сўради отам. – Ундан кўра, бегўр-у, бекафан ётган анави Ленинни опкелиб кўмса, савоблироқ бўлмайдими?\n− Билмасам, ота, булар савоб, увол деган нарсаларни бошқачароқ тушунади.\nЎша куни тарихий “Аврора” крейсерида тушлик қилдик.\n− Инқилобни бошлаган, биринчи тўп отган кема дейсан, бу ерда ҳамма овқат ейиш билан овора-ку? – деди отам.\n− Энди ҳалиям тўп отиб ётсинми, ота? – дедим ўзимча тушунтирган бўлиб. – Энди бекор турмасин, деб ошхона қилиб қўйишган-да.\nКечқурун меҳмонхона излаб юрмайлик деб, отамни эски танишим Игорникига олиб бордим. Отам уни борганидан келгунича Эгар деб чақирди. Яхшиям Игор ўзбекчада эгар нимани англатишини билмайди.\n− Эгаржон, келин где? – сўради отам.\nИгорнинг жавобини ўзбекчага ағдардим:\n− Дала ҳовлисига кетган экан, бугун ўша ерда ётиб қоларкан.\nЎзимиз дастурхон қилдик, ўзимиз у-бу пиширган бўлдик. Овқатланиб бўлган эдик ҳамки, эшик қўнғироғи жиринглади. Игор эшикни очиб, бир аёлни етаклаб келди.\n− Маша, моя подруга, − таништирди Игор.\n− Дугонаси эмиш, − тушунтирдим отамга.\n− Ўзбекча қилиб, дангал ўйнаши демайсанми? – деган отам дастурхонга фотиҳа қилди. – Мен намозимни ўқиб олай, қибла қайси томон экан?\nИгорга ҳар қанча тушунтирмай, қибла нимлигини ҳам тушунмади, Макка тугул, Саудия деган мамлакат қайси томондалигини тахмин ҳам қила олмади.\nОтам белбоғини тўшаб, бизларга ажратилган уйнинг бурчагига қараб намоз ўқиди.\nЭртаси куни эрталаб отамни Пискарёв қабристонига олиб бордим. Немислар урушда Ленинградни 900 кеча-кундуз қамал қилганини, ўшанда одамлар очликдан қирилиб кетганини, бир ярим миллиондан ортиқ одам қамал вақтида ўлганини, қамалдан кейин шаҳарда аҳолининг тўртдан бири, ярим миллиондан сал кўпроқ одам қолганини, бу ердаги ҳар бир қабрга беш мингдан ўн минггача одам кўмилганини айтганимда отам хомуш бўлиб қолди.\n− Ўрис бўлсаям, одам-да, болам, одамнинг ичи ачийди, − деди отам. – Анави мусиқаси ҳам юракни эзиб юбораркан.\nПискарёв қабристонида тўхтовсиз мотам мусиқалари ҳазин таралиб туради.\n− 900 кеча-кундуз дедингми? – деб қолди отам чиқар чоғимизда. – Агар минг кеча-кундуз қамал қилса, бу шаҳарда тирик одам қолмас экан-да…\nПешиндан кейин отамни “Гостинный двор”га олиб бордим. Кечгача айландик. Отам энг аввал онамга, кейин опам билан сингилларимга, кейин акаларимга алоҳида-алоҳида совғалар олди.\n− Энди сен акаларингнинг, сингилларингнинг болаларини бир бошдан айтавер, мен уларга ҳам совға олай, − деди отам. – Ўзим адашиб кетаман, қайсининг нечта боласи бор, аниқ эслай олмайман.\nСовға олинмаган невара-чевара қолмади. Куёвлар-у, келинларига ҳам совға олинди. Отам мулла Сафар бобо-ю, Раббим чолни ҳам унутмади. Тоғдаги аммамизга ҳам, унинг қизларига ҳам совға олинди.\nКечқурун бир жомадон совға-саломни кўтариб, чарчаб-ҳориб, Игорникига кириб келдик. Игор йўқ экан, бизларни хотини Люда кутиб олди. Игор бугун тунда ишлашини айтди.\n− Эгар укангиз бугун тунги навбатда ишлар экан, − тушунтирдим отамга.\n− Менга ҳозир Эгар-пегар керак эмас, таҳорат қилиб, намозимни ўқиб олсам бўлди, ухлайман.\nЮвиниб чиққан отам ошхонада бегона озарбайжон эркакни кўриб, ҳайрон бўлди.\n− Яна меҳмон келиб қолдими, дейман? – сўради отам.\n− Это мой друг, Мамед, − деб таништирган Люда унинг бозорда кўкат сотишини, ҳар замонда кириб туришини, ўзи яхши йигит эканини айтди.\n− Таржима қилиб ўтирма, ҳаммаси тушунарли, − деди отам. – Бу уйни наҳс босган экан, хотин йўғида Маша, эр йўғида Мамед, ҳе, гўринг куйсин!\nОтамни “Ракета”га миндирдим. Бу сиз ўйлаган, коинотга учадиган ракета эмас, Пётр биринчининг ёзги саройи бўлган Петергофга дарё бўйлаб олиб борадиган тезсузар теплоход. Унинг сувни кесиб тез сузиши, бир терак бўйи сув кўтарилиб, теплоходдан баландга кўтарилиб кетиши, ортидан сувда ажойиб из қолдириб сузиши отамнинг завқини келтирди.\n− Энангни олиб келсак бўлар экан, − деди отам. – Энанг сувни яхши кўради. Доим “катта сувга олиб боринг”, дейди. Сув катта бўлса, шунча бўлар-да?\n− Кейинги сафар энам билан олиб келаман, Болтиқ денгизида сузамиз, ана шунда катта сувни кўрасиз, − дедим отамга. – Поёни йўқдек туюлади. Кўзингиз кўра оладиган жойнинг ҳаммаси сув бўлади. Дельфинлар кемага эргашиб юради. Омадимиз келиб қолса, китни ҳам кўриб қолишимиз мумкин.\nПетергоф отамга манзур бўлди. Айниқса, Петергофнинг фавворалари отамга ёқди. Самсон фаввораси ёнида узоқ туриб қолди. Шундай катта фонтаннинг соф олтиндан эканига ишонмади. “Фонтан-шутник”, яъни кутилмаганда ишлаб кетиб, ҳамма ёқдан сув отадиган “Ҳазилкаш фаввора” отамнинг кийимларини ҳўл қилиб қўйгани учун сийланди: “Гўринг куйсин!”\nПётр биринчининг қасрини, у ердаги ҳашаматни, олтин буюмларни кўриб, лол бўлган отам ҳайратларининг ҳаммасини битта сўз билан айтди-қўйди:\n− Ўрис пошшолар тиллага ўч бўлган экан-да…\nОтамни ёш боладек хурсанд қилган олмахонлар бўлди. Дархт шохларидан тушиб келиб, ҳайиқмасдан отамнинг қўлидан писталарни олиб, чақиб ейишлари отамнинг завқини келтирди.\n− Бор, яна писта олиб кел!\nИкки-уч марта писта олиб келдим. Ҳаммасини олмахонлар чақишди.\n− Қўлимни қитиқлашларини қара! – дерди отам яйраб. – Эҳ, бу ерга энангни олиб келишимиз керак экан-да. Манавиларни кўрса, қўли билан овқатлантирса, роса маза қиларди-да.\n− Албатта, олиб келамиз, ота, ҳадемай олиб келамиз.\nҚайтишда поездда қайтамиз, дегандим, отам кўнмади.\n− Ҳалиги кемада қайтамиз, улим, яна бир маза қилайлик! Аммо анави Эгарникига бормайман, бошқа жой топ!\nОтамни бошқа бир ўртоғим, Юраникига олиб бордим. Юранинг хотини алоҳида хонага отам билан менга жой қилиб, тоза чойшаблар тўшаб берди.\n− Сиз дам олиб туринг, мен Игорникида қолган нарсаларимизни олиб келаман.\nЖомадонларни олиб келгунимча отамнинг авзойи бузилиб ўтирибди.\n− Бу жўранг ҳам, хотини ҳам молдай ичар экан, − деди отам. – Астағфируллоҳ, эрини майли, энди ўрис-да, десанг, хотини ҳам эридан қолишмай, бараварига ичаяпти.\n− Хотини ҳам ўрис-да, ота, хафа бўлманг, − дедим. – Эртадан дам олиш куни, булар энди икки кун ётиб ичади. Сиз парво қилмай, ухлайверинг!\n− Деразасида қора пардаси йўқ экан, қандай ухлайман? – деди отам. – Эгарникида қора парда бор эди.\nБиз борганимизда Санкт-Петербургда улар «Белые ночи» деган тунлар бўлиб, кечаси ҳам худди кундузидек чароғон кечалар эди. Деразаларга қора парда тортилмаса, тун кирганини ҳис қилиш қийин, деразадан ташқарига қараган одам бемалол кўчада юрган одамларни таниши мумкин эди. Кўчаларда эса ҳаёт бир зумга тўхтамас, ёш-яланг эрталабгача кўчаларда шовқин солиб юраверарди.\nЭрталабга яқин тақур-туқур овозлардан уйғониб кетдик. Юранинг ўн еттига кирган қизи ғирт маст бўлиб кириб келган, оёғида туролмаганидан ўнг келган нарсага урилиб-сурилиб гуп-гуп йиқилиб тушарди.\nЮра чиқиб, қизини сўкди. Хотини Юрани, қизи онасини сўкиб, бирпасда уй қий-чувга тўлди. Аммо кўп ўтмай, ҳаммаси ўз хоналарига кириб, ухлаб қолишди.\n− Энди сўкиб нима қилади? – деди отам. – Олманинг тагига олма тушади-да. Ўзлари бунақа пиёниста бўлганларидан сўнг қизлари нима бўларди? Шу қиз уйга киргунча иккита йигит билан пастда ярим соат қучоқлашиб, ўпишиб, ҳиринглашиб турганди.\nЭрталаб отам тўнини тескари кийиб олди.\n− Бориб, самолётга чипта олиб кел, кетамиз!\n− Меҳмонхонадан жой оламан, ота, − дедим танишларимнинг уйлари, турмуш тарзлари ёқмаганини гумон қилиб. – Ҳали уч-тўрт кун айланайлик!\n− Меҳмонхона ҳам керак эмас, айланиш ҳам жонимга тегди, қишлоққа кетамиз, − деди отам. – Кўнглим ғаш. Энанг тушимга кирибди. Энди кетмасак бўлмайди.\nНоилож чипта олиб келдим. Такси чақириб, аэропортга йўл олдик.\nАэропортда чипталаримизни қайд қилдириб, кутиш залида ярим соатча ўтирувдик, бизнинг самолётга йўловчиларни миндириш бошланганини эълон қилишди.\n− Қулоққа ёқишини қара, улим! – деди отам.\n− Русчани тушунмас эдингиз-ку, ота? – дедим ҳайрон бўлиб.\n− Тошкент деган жойини тушуниб қолдим, улим, шунинг ўзи етади, − деди отам.\n− Э, Худога шукур, Ватанга қайтадиган бўлдик! – деди отам самолётдаги ўз ўрнимизга жойлашиб олгач. – Энангнинг ҳам кўзи тўрт бўлиб кетгандир.\nЧой олиб келган стюардесса отамнинг олди очиқ мусулмонча кўйлиги, яктаги, ургутча дўпписига ажабланиб қараб, отамнинг қаерлик эканини сўради.\n– Жаласойликман! − деди отам бир керилиб олиб. − Эшитганмисан шунақа жойни? Билмасанг, билиб қўй, Ургутда шунақа қишлоқ бор. Анови Маскванг билан Ленинградингдан минг марта яхши!\nТеглар: ишлар Ҳалиги Ленинградни учадиган миллиондан кетамиз\n«Уни бир неча киши дўппослагани ҳақидаги гаплар ёлғон». Жасурбек Иброҳимовнинг ўлими юзасидан қамоққа олинган йигитнинг кўрсатмаси\n14:27 / 06-06-2017\n10:01 / 25-04-2017\n15:51 / 21-11-2016


Райҳон янги оилавий фотосуратларини тақдим этди(Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Райҳон янги оилавий фотосуратларини тақдим этди(Фото)\t13:10, 30 апрель 2016\tЎзбекистонда хизмат кўрсатган артист Райҳон Ғаниева янги оилавий фотосессиясини ўзининг ижтимоий тармоқлардаги саҳифалари орқали мухлислар эътиборига ҳавола этди. Суратларда хонанданинг ўғиллари,синглиси, куёвини кўриш мумкин. Райҳоннинг мухлисларига мазкур суратлар манзур бўлганини келтирилаётган изоҳлардан пайқаш мумкин. Шунингдек, интернет фойдаланувчилари хонанданинг синглиси Насибага эсон-омон оналик бахтига эришишни тиламоқда.\nИкки хонанданинг ҳаёт, қўшиқ, оила ва болалар ҳақидаги 10 фарқли қараши\tРайҳон Лола билан муносабатлари ҳақида гапирди\tРайҳон Фарҳод Алимовнинг оиласини бузгани ҳақидаги саволга жавоб берди\t“Ёқмаса кўрма!” Райҳон бошловчилигини танқид қилаётганларга муносабат билдирди\tРайҳон: “Озодбек Назарбеков билан дуэт куйлаганимдан афсусланаман”\tГулсанам Мамазоитова санъаткор бўлмаганида қайси касб эгаси бўлишини маълум қилди\tОтправить


Владимир Путин Москвада бўлиб ўтган норозилик намойишлари ҳақида очиқча изоҳ берди - zarnews.uz\nРоссия Федерацияси Президенти Владимир Путин Москвада бўлиб ўтган норозилик намойишлари ҳақида изоҳ берди.\nМаълум бўлишича, намойишчилар ва қонун ҳимоячилари ходимларининг хатти-ҳаракатига изоҳ бериш чоғида, вазиятни тўқнашувгача олиб келишга ҳеч кимнинг ҳаққи йўқ, айбдорлар эса жазоланиши керак, деб президент баёнот берди.\nРоссия етакчисининг таъкидлашича, мамлакат пойтахтида юзага келган намойиш ва норозиликлар яқинлашиб келаётган сайловолди тадбирлари билан боғлиқ. Владимир Путин бу ҳолатни сентябрь ойида ҳукумат аъзолигига бўлиб ўтадиган ҳудудий сайловлар шу қаторда Москвада билан ҳам изоҳлади.\nРоссия Президенти россияликларни амалдаги қонунчилик доирасидан четга чиқмаган ҳолда тинч намойишлар ўтказишга тўлиқ ҳақлари борлигини ва ҳукумат аъзолари бунга ҳеч қандай тўсқинлик қилишлари керак эмаслигини алоҳида таъкидлаб ўтди.\nБундан ташқари, Владимир Путин июль ва август ойларида ҳукумат томонидан тасдиқланган намойишлар бўлиб ўтганини ва улар тинч ва ҳар хил кўнгилсизликларсиз ўтганини таъкидлади.\n“Мен бундан кейин ҳам бизда ҳаммаси шундай тарзда ўтишини хоҳлардим, бошқа мамлакатлардагидек – кўнгилсизликларсиз ва қонун бузилишисиз” – деди Путин.


Аккредитация жараёни 15 февралдан бошланади | "NAVBAHOR" FUTBOL JAMOASINING RASMIY WEB SAHIFASI\nАккредитация жараёни 15 февралдан бошланади\n2017 йилги мавсум давомида “Навбаҳор” жамоасининг уй учрашувлари учун ОАВ вакилларини аккредитациядан ўтказиш жараёни бошланганлигини маълум қиламиз. Хужжатларни қабул қилиш 15 февралдан 25 февралга қадар давом этади. Шу вақт оралиғида Наманган вилоятида фаолият юритадиган ОАВ вакиллари “Навбаҳор” футбол клубига мурожаат қилишлари мумкин.\nАккредитациядан ўтиш учун ОАВ вакилларидан қуйидаги хужжатлар талаб қилинади.\n1. ОАВ номидан “Навбаҳор” футбол клуби номига ёзиладиган алоқа хати (алоқа хатида аккредитация хужжати бериладиган ҳар бир ходимнинг тўлиқ исми шарифи, лавозими кўрсатилиши лозим);\n2. Аккредитация оладиган ходимнинг фуқаролик паспорти нусхаси икки дона 3х4 хажмдаги фотосурат.\nЭслатма: Учрашувлар ва бошқа тадбирлар пайтида журналистларга ОАВлар томонидан тақдим этиладиган гувоҳномалар билан кириш ҳуқуқи берилмайди. ОАВ вакиллари ўйингоҳга ПФЛ томонидан тасдиқланган ҳамда ПФЛ ва “Навбаҳор” футбол клуби томонидан бериладиган аккредитация хужжати билан кириш имконига эга бўлишади.\nОАВ вакиллари саволлар юзасидан "Навбаҳор" футбол клубига мурожаат қилишлари мумкин.


Мукаммал таътил ва эстетик завқ: Дубайдаги Caesars Palace курортига саёҳат (фото) - Daryo\n15:41, 01.06.2021 15808\nМукаммал таътил ва эстетик завқ: Дубайдаги Caesars Palace курортига саёҳат (фото)\nДубайда дам олиш вақтида тугамайдигандек туйиладиган бинолар қурилишининг шовқини, соҳилидан кўриниб турадиган қўшни меҳмонхона ёки янги қурилаётган бино манзараси таътилни таътилдек қилмайди деб ўйлайдиганларнинг фикри Caesars Palace ҳақида маълумотга эга бўлгандан кейин ўзгариши аниқ.\nЛас-Вегасдаги меҳмонхоналар компанияси томонидан асос солинган Caesars Palace Dubai курорти кўнгилочар масканларни ўз ичига олиши билан машҳур саналади.\nКурорт бир неча меҳмонхона: 267 та стандарт ва 34 та люкс номерлари бор Julius Tower, романтик дам олиш учун мўлжалланган ва 149 та стандарт ва 45 та люкс номерлари бор Palace Tower’ни ўз ичига олади.\nХоҳловчилар гўзал табиат кўриниб турадиган катта ойна ва балконли The Residences’да тўхташи ҳам мумкин. Ўзига хос дизайн ва энг сара интерьерлар энг юксак дидли кишини ҳам ўзига маҳлиё қилмай қолмайди.\nДубайнинг акваторияси Bluewaters оролида жойлашган комплекс ҳудудида ресторан, қаҳвахона, ўйин майдони билан бирга, кўнгилочар марказ ва боғлар, шунингдек, баландлиги 210 метрни ташкил қиладиган дунёдаги энг катта чархпалак Ain Dubai ҳам бор. У ерга борган одам нафақат оролни, балки меҳмонхонани ҳам тарк этишни истамайди.\nҲудудда машҳур ошпаз Гордон Рамзининг Hell’s Kitchen’и билан жами 12 та ресторан ва бар жойлашган. Ташриф буюрувчилар эътиборига денгиз маҳсулотлари ва гўштдан тайёрланадиган таомлар менюси тақдим қилинади. Шарқ ошхонаси шинавандаларига Zhen Wei ресторанига кириб, пекинча ўрдакни татиб кўриш, кўнгли коктейлларни тусаганларга эса Havana Social Club’га бориш тавсия қилинади.\nParu номли япон меҳмонхонаси томидан қуёш ботишини томоша қилиш, кундузи эса Cove Beach соҳилидан узоққа кетмай, Caesars Palace Dubai ҳудудида тушлик қилиш мумкин.\nДам олиш маскани мукаммал дизайнлаштирилган оролда жойлашгани сабаб Дубайнинг боша меҳмонхоналаридан фарқ қилади. Форс кўрфазининг уфқ билан туташиб кетгандек чексиз туйиладиган манзара кўриниб турадиган соҳилда шаҳардаги қурилишлар кўзга ташланмайди.\nГўзалликдан баҳра олиш ва кўнгил ёзиш билан бирга, бу ерга ташриф буюрган меҳмонларга энг сифатли spa-муолажалари ҳам тақдим этилади. Caesars Palace Dubai меҳмонхонасидаги Qua Spa маркази жисмоний ва эмоционал саломатликни тиклаш учун қадимги амалиёт ва замонавий технологияларни бирлаштирган ҳолда турли усулларни таклиф қилади. Масалан, Ияши Доме муолажаси давомида инфрақизил нурлар организмни токсинлардан тозалайди ва ҳатто ортиқча вазндан қутулишга ҳам ёрдам беради.\nХургададаги Rixos Premium Magawish Suites & Villas ҳашаматли меҳмонхонасига саёҳат (фото)\nДельфин, смайлик ва бумеранг: Антиқа шаклга эга экани билан ўзига хос бўлган ороллар (фото)\nЧўл ўртасидаги икки юрак: БААдаги Севги кўлига саёҳат\n23:16 Бугун 184\n22:58 Бугун 1715\nЎзбекистонга олиб келинган «Спутник Лайт» вакцинаси тугади\n22:46 Бугун 5352\n22:30 Бугун 2823\nФилиппин суди тинчлик бўйича Нобель совриндори Мария Рессага мукофотни шахсан олиш учун мамлакатни тарк этишга рухсат берди. У кибертуҳматда айбланганди\n18:20, 01.12.2021 115476\n16:52, 02.12.2021 96917\n22:47, 01.12.2021 56712\n16:37, 02.12.2021 55890


Ўрта нархли ўнта энг кучли смартфон (AnTuTu рейтинги, 2021 йил май) - Terabayt.Uz\nКеча биз AnTuTu бенчмаркида май ойидаги текширувлар натижалари асосида тузилган энг қудратли флагманлар рўйхатини эълон қилган эдик. Мазкур жамоа ҳамёнбоп смартфонлар орасида энг тезкорларининг ҳам рейтингини чиқарган.\nМай ойида энг кучли флагманлар рейтингини Qualcomm Snapdragon 888 процессорли моделлар буткул банд этган бўлса, ўрта нархли энг зўр смартфонлар рўйхатида ранг-баранглик кузатилади. ТОП-ўнликдаги моделлар – жами учта чипсоз маҳсулоти бўлмиш еттита процессор базасидаги қурилмалардир.\nБир неча ойдан бери тахтдан тушмай келаётган Redmi брендининг Redmi 10X флагмани апрелдаги рейтингда ҳам ғолиб эди, бу гал эса иккинчи ўрин билан чекланишга мажбур бўлди – 455 473 балл. Лекин биринчилик барибир Xiaomi компаниясининг бошқа вакилига – Mi 11 Lite 5G моделига насиб этган. «Хитойча Apple» мартнинг охиридаги мега-тақдимотида намойиш этилган ушбу энг юпқа смартфон 530 646 балл билан AnTuTu ҳамёнбоп смартфонлар рейтингида лидерликка эришган.\nШундай қилиб, ўрта нархли смартфонлар орасидан энг қудратли ўнтаси қуйидагилар экан:\nXiaomi Mi 11 Lite 5G – 455 473 балл\nRedmi 10X 5G – 530 646 балл\nVivo iQOO Z3 – 446 010 балл\nHuawei Nova 8 Pro – 438 835 балл\nHuawei Nova 8 – 435 575 балл\nHonor 30 – 434 827 балл\nHonor X10 – 412 814 балл\nRedmi Note 9 Pro 5G – 404 472 балл\nOppo Reno 5 5G – 403 625 балл\nRedmi Note 9 5G – 398 213 балл\nАйтиш керакки, AnTuTu бенчмарки яқинда ўзининг тест иловасини янгилаб, 9-версияда чиқарган эди. Унинг май ойидаги рейтинглари айнан мана шу – AnTuTu V9 талқинида, камида минг марта тест қилинган смартфонлар натижаларига асосланган.\nЎҚИНГ: Оммабоп смартфонлар топ ўнталиги (21-ҳафта)\n#AnTuTu #Huawei #Oppo #Redmi #Smartfon #Vivo #Xiaomi #Android смартфон #бенчмарк #рейтинг #смартфонлар #тест #Honor #AnTuTu рейтинги #Vivo iQOO #Xiaomi Mi 11 Lite 5G


Вилоят маркази ўзгача қиёфа кашф этмоқда\nЯширишнинг ҳожати йўқ, вилоят марказига қўшилганига бир неча йил бўлса-да, кўриниши қишлоқ қиёфасида қолган аҳоли манзиллари масаласи тез-тез тилга олиниб, матбуотда ёзилиб, телеканалларда кўрсатилмоқда. Шимкент шаҳрининг келгуси 5 йилдаги тараққиёт дастури тайёрланиб, шаҳарга қўшилган янги даҳаларни ободонлаштириш, кўкаламзорлаштириш, инфратузилма тармоқларини юритиш ишлари йўлга қўйилмоқда. Бу янгилик шаҳар аҳолисини қувонтирмоқда, албатта. Дастурга мувофиқ, йўл таъмири, “қизил чизиқ”қа тушган иншоотларни йўл ёқасидан олиб ташлаш тадбирлари дастлаб Сайрам туманидан Шимкент шаҳрига ўтган даҳаларда бошланди.\nСайрам даҳаси тубдан ўзгаради\nДастлаб Сайрам тумани таркибида бўлиб, сўнгги йилларда Шимкент шаҳрига қўшилган бугунги Сайрам даҳаси меъморий обидаларга бой маскан. “Келажакда бу ерда тарихий ёдгорликлар билан бирга қатор замонавий меъморий нақшлар билан безатилган иншоотлар қад ростлайди”, дейди шаҳар ҳокими Ғ. Абдирахимов. Бу фикрини аҳоли билан учрашувда кўпчилик ҳукмига ҳавола этди. Даҳа турғунлари ҳам шаҳар ҳокими режаси билан танишиб, қўллаб-қувватладилар.\nШаҳар раҳбари, 26 йил муқаддам барпо этилган “Наврўз” истироҳат боғини таъмирлаб, янгилашни мутасаддиларга топширди. Шунингдек, Сайрам даҳасининг ички йўллари ҳам таъмирланмоқда. Қиёфани бузиб турган савдо нуқталари қонун доирасида тартибга келтирилмоқда. Дўкон, қаҳвахона эгаларига бинолар сиртини бўяб, атрофини озода тутиш, эски панжараларни олиб ташлаш лозимлиги айтилганди. Шаҳар ҳокимининг бу талабларини тадбиркорлар жуда ўринли деб қабул қилишди.\n– Сайрам – хорижлик сайёҳлар тез-тез келиб турадиган тарихий қадамжо. Шундай экан, кўча тозалиги, тарихий ёдгорликларни аслига келтириш, савдо нуқталарининг тартибли қурилишини таъминлаш масалалари долзарб бўлиши керак. Шунингдек, сайёҳлар қадим шаҳардан эсдалик буюмлар сотиб оладиган имкониятларни яратиш лозим, – деди шаҳар ҳокими Ғ. Абдирахимов.\nДаҳанинг марказий кўчалари таъмирлангач, Ленгер шаҳрига олиб борадиган асосий йўлнинг Шимкент шаҳрига тегишли қисми ҳам тузатилади. Хуллас, Сайрам даҳаси киши танимас даражада ўзгарадиган кунлар олис эмас.\nБодомликларга “зангори олов” берилади\nЙўл азобини тортиб келган Бодом аҳоли манзилида ҳам масала ўз ечимини топди. Навбат электр энергияси ҳамда табиий газ қувурларини ўтказишга келди. Мазкур қурилиш ишларининг қачон бошланиши шаҳар ҳокими Ғабидулла Абдирахимов раислигида ўтган ҳокимлик мажлисида айтилди. Ал-Форобий тумани ҳокими вазифасини бажарувчи Қудайберген Қалдиқараевнинг таъкидлашига кўра, Бодом мавзесида келгусида ижтимоий иншоотлар кўплаб очилади. Шулардан бири – болалар боғчаси қурилиши хусусий ташкилотлар асосида амалга оширилади. Ҳозирги кунда давлат буюртмаси орқали 2та болалар боғчаси (“Бақитжан”, “Ақниет”) фаолият юритмоқда.\nБу ерда кўпчиликни ташвишга солиб келган жамоат транспорти қатнови ўз ечимини топмоқда. Йўловчиларнинг кўплиги туфайли Бодомга 22, 86 ҳамда 116-йўналишдаги жамоат транспорти қатновини йўлга қўйиш тегишли муассаса раҳбарлари билан келишилди.\nТассайда янги йўл қурилмоқда\nШаҳарга қўшилган қишлоқларнинг кўпчилиги Абай, Қаратау, Енбекши туманлари тасарруфида. Шимкент шаҳар йўловчилар транспорти ҳамда автомобиль йўллари бўлими раҳбари Қуатжан Жуматаевнинг гапига қараганда, биринчи навбатда шаҳарга янгидан қўшилган аҳоли манзилларининг йўллари таъмирланади. Масалан, ҳозир Абай туманининг 105-кўчасида ўрта ва тўкис таъмирлаш ишлари юритилиб, 4та кўча бўйида пиёдалар йўлаги қурилмоқда. Енбекши, Қаратау, Ал-Форобий туманларининг 46, 58, 16 кўчаларида таъмирлаш ишлари амалга оширилади.\nХусусан, Шимкент шаҳрига тегишли йўлнинг умумий узунлиги 2882 чақиримни ташкил қилади. Шундан 1484 чақирими (50,2%) асфальтланган.\nКичик туманларда, айниқса, эски йўлларни қайта қуриш ишлари йўлга қўйилган. Шулардан бири – Тассай кичик туманидаги Таукехан шоҳкўчаси ва А-2 йўли кенгайтирилмоқда. Транспорт инфратузилмасини ривожлантиришга йўналтирилган қатор лойиҳаларнинг смета ҳужжатлари тайёрланган. Шундан “Ақжайиқ”, “Қайтпас-1“, “Нуртас”, “Тассай”, “Азат”, “Достиқ”, “Қазиғурт”, “Сауле”, “Жайлау”, “Интимақ”, “Бадам” кичик туманларидаги кўчаларни тўла таъмирлаш лозим. Бу вилоят марказига янгидан қўшилган даҳа аҳли учун айни муддао. Лойиҳа амалга ошса, мазкур аҳоли манзилларида шаҳарга муносиб йўл бўлиши аниқ.\nБугунги кунда Тўлебий туманидан Шимкентга қўшилган Елтай аҳоли манзилидаги кўчаларга асфальт тўшалмоқда. Умуман олганда, Шимкентдаги 19та кўча жорий йилда ўрта таъмирдан ўтказилиб, 11та кўчада пиёдалар йўлакчаси қурилади, деб режаланган.\nБу йил таъмирланадиган кўчалар:\n1. Қаратау тумани, Мартўбе даҳасидаги Абай кўчаси;\n2. Сайрам даҳасидаги Уйғун кўчаси;\n3. Чапаев кичик туманидаги Мустафа Ўзтурк (Берут) кўчаси;\n4. Жанаталап даҳасидаги 600 ўринли мактабга олиб борадиган йўл;\n5. Тассай даҳасидаги номсиз кўча;\n6. №2 Шолохов (Юпитер) кўчаси;\n7. Сауле к/т.даги номсиз кўча;\n8. Қайтпас-1 к/т Жамауов ва Наврўз (давоми)кўчалари;\n9. 194-номсиз кўчанинг “Адия” болалар боғчасига борадиган йўл;\n10. Сайрам даҳаси, Улуғбек кўчаси Амир Темур кўчасигача;\n11. “Шапағат” к/т, номсиз кўча (Фазилбеков кўчасидан Арғинбеков кўчасигача);\n12. “Таскен” к/т.даги Балқибеков кўчаси;\n13. Мартўбе даҳасидаги Коммунист кўчаси;\n14. Енбекши туманига қарашли Иляев кўчаси;\n15. Қаратау туманига қарашли Алатау кўчаси;\n16. “Турлан” к/т.даги Абилайхан кўчаси;\n17. “Тельман” к/т.даги Темиртау кўчаси;\n18. “Қазиғурт” к/. Бақшали кўчаси.\nМухтабар УСМОНОВА, 2017-06-22, 11:39 168


Сени соғинамиз, Самарқанд! – Yoshlar ovozi\n06.07.2018 Yoshlar ovozi\nСамарқанд таассуротлари ҳақида ёзгим келди. Яқинда қўҳна заминда ўтказилган Марказий Осиё ёшлари форумида кўнглимдан ўтган кечинмаларни қоғозга туширдим. Замонамиз шоирининг Самарқанд ҳақида битган шеърини сизга илиндим:\nМовий гумбаз, мовий осмон — қуёшли кунларинг гўзал!\nУлуғбекнинг юлдузлари тиниқ тунларингни безар.\nМеҳмоннавоз, булбуловоз шаҳрим узра жоним сезар,\nЮксакликка чорлаб рўй-рост, боболарим руҳи кезар.\nУшбу сатрлар қалбга тўғри етиб боради. Зотан, самарқандликларнинг меҳмоннавозлиги, хушфеъллиги бошқача. Бунга ўзим гувоҳ бўлдим. Самарқанднинг ҳавосидан бир бор баҳра олган, нон-тузини тотган инсон борки, яна шу заминга қайтишни хоҳлайди. Биз қўҳна кентда уч кун меҳмон бўлдик. Биринчи бор ўтказилаётган Марказий Осиё ёшлари форумини нашримиз саҳифаларида ёритдик.\nАвтобусимиз вокзал томон одимлайди. Замонавий шаҳар кўчалари лип-лип этиб кўз ўнгингдан ўтади. Бизга қадрдон бўлиб қолган “Регистон” меҳмонхонаси, маҳобатли “Динамо” спорт ўйингоҳи… Ниҳоят, Самарқанд темир йўл вокзали. Ичкарига қадам қўямиз. Поезднинг ҳаракатланишига ҳали вақт бор. Рўйи замин сайқалига келиб, ундан нимадир олиб кетмаслик — булоқ бошига бориб, сув ичмай қайтиш билан баробар.\nВокзал ичидаги дўконларни айланамиз. Бир томонда тандирдан эндигина узилган мағизли, ширмой нонларнинг иси димоғни қитиқлайди. Неча минг йиллардан бери зиёратчиларнинг ҳайрати ва таҳсинига сазовор бўлиб келаётган шу улуғ неъматни авайлабгина қўлга оламиз.\nСал нарида самарқандча сувенирлар сотилмоқда. Моҳир ҳунармандлар томонидан печда пишитилган истараси иссиқ нуроний отахон қиёфасидаги сопол ҳайкалча, қизлар меҳр билан тўқиган каштали сумкачалар, тарихий қадамжолар акс этган суратлар… Буларнинг олдидан бефарқ ўтиб кетолмайсиз.\nКетгимиз келмайди. Мезбонларнинг ширин мулозаматини қўмсаймиз. Уч кун аввал карнай-сурнай, қарсаклар садоси остидаги “Хуш келибсиз, Самарқандга!” деган хитоб ёдимизга тушади. На илож, Тошкентга қайтиш керак. Насиб қилса, диёримизнинг мўъжизакор шаҳрига яна ташриф буюрамиз. Сени қаттиқ соғинамиз, Самарқанд!\n← Ватан корига яраш — бахт\nБир жараён қиссаси →\nGoogle haqida siz bilmagan qiziqarli faktlar (66 179)\nPullar haqida qiziqarli 7 fakt (61 312)\nТИВ Консуллик бошқармаси Москва вилоятидаги ёнғин ҳақида маълумот берди (23 091)\nСамода янги йил арчаси (4 087)


Ҳожиакбар Ҳайдаров: “Дўлана”да суратга тушган актёрлар менга эътироз билдирмади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳожиакбар Ҳайдаров: “Дўлана”да суратга тушган актёрлар менга эътироз билдирмади\t12:26, 11 май 2016\tЁш хонанда Ҳожиакбар Ҳайдаров “Дўлана” қўшиғини куйлагач, кескин танқидларга учради. Қўшиққа суратга олинган клип ҳам кутилган натижани бермади. Унда суратга тушган актёрлар Ўзбекистон халқ артистлари Эркин Комилов ва Теша Мўминовлар ҳам “Дўлана” клипининг сценарийсидан бехабар бўлгани,унда суратга тушганидан афсусланганини айтган эди.\n“Дарё” нашри Ҳожиакбар Ҳайдаровдан устоз актёрлар клип юзасидан унинг ўзига эътироз билдирганига аниқлик киритди. “Клипда суратга тушишга розилик билдиришгани, вақтларини аямаганликлари учун устозларимизга катта раҳмат. Лекин, тўғриси, улар нима учун бундай фикрлар билдиришганига менда аниқ бир жавоб йўқ”,—дейди хонанда.\n“Улар сиз билан кўришиб ёки телефон қилиб, эътироз билдиришдими?” деган саволга жавобан у шундай деди:\n“Йўқ, ҳеч ким менга эътироз билдирмади. Устозларимизнинг сўзларини фақат газета орқали ўқидим, холос”.\nЭслатиб ўтамиз, бундан аввал Ўзбекистон халқ артисти Эркин Комилов “Дўлана” да суратга тушганидан афсусда эканлигини билдирган эди.\nК\tГость\t20:28, 12 май 2016 Клип хам кушик хам зур чикган\tЙигитали Мамажонов ва Шаҳзода Матчонова “Уммон” гуруҳининг янги клипида суратга тушди


Халқ манфаати — бош мақсад / ADOLAT ижтимоий-сиесий газетаси\nПрезидентимизнинг Олий Мажлисга Мурожаатномаси Ўзбекистон деб аталган улуғ юрт учун муҳим ҳужжат бўлди. Унда, бир жиҳатдан, мамлакатимизнинг фақат 2019 йилда босиб ўтган иқтисодий йўли таҳлил қилиниб қолмасдан, кейинги уч йилда республикамизда ижтимоий-иқтисодий, ҳуқуқий-сиёсий, маданий-маърифий соҳаларда амалга оширилган ишлар кўлами, ютуқ ва камчиликлар чуқур ёритиб берилди.\nИккинчи жиҳатдан, Мурожаатномада мамлакатимизда бу йил — 2020 йилда амалга ошириладиган ишларгина эмас, балки келажакка — 2025-2030 йилларгача мўлжалланган режалар ҳам аниқ белгилаб берилди.\nДавлатимиз раҳбари уз маърузасида қўлга киритилган ютуқлар билан бирга ижтимоий ҳаётимизда юзага келган муаммоларга ҳам эътибор қаратди. Айтайлик, республикамизда автомобиль йўлларининг 70 минг километри қайта қуришга муҳтож бўлиб қолган экан. Коммунал хизмат соҳасида иссиқлик тармоқларининг 75 фоизи яроқсиз ҳолга тушган. Юртимизда марказлашган тармоқлар орқали аҳолини тоза ичимлик суви билан таъминлаш даражаси бор-йўғи 68 фоизни ташкил этар экан. Соғлиқни сақлаш тизимида мамлакатимиз бўйича 13 мингта умумий амалиёт ва тор йўналишдаги врачлар етишмаслиги аниқланган. Меҳнатга лаёқатли аҳоли ўртасида ишсизлик даражаси 8,9 фоиз миқдорида экан.\nБундай муаммоларнинг мавжудлиги юртимизда жуда кўплаб соҳаларда жиддий ислоҳотларни амалга оширишни талаб қилади. Шунинг учун ҳам Президентимиз ишлаб чиқаришнинг барча тизимларида янгиланишлар, ўзгаришлар, инновацион янгиликлар учун кенг йўл очиб берадиган илм-фанга, маърифатга, рақамли иқтисодиётга ўтишни ҳаётий зарурат, деб баҳолади. Рақамли иқтисодиёт, электрон порталлар яратиш ижтимоий соҳаларда ютуқлар билан биргаликда муаммоларни бартараф этишга ҳам йўл очиб беради. Бу дунёнинг юксак тараққий этган мамлакатлари тажрибасидан ҳам маълум.\nАйни пайтда, Президент Мурожаатномасида 2019 йилда “Обод қишлоқ” ва “Обод маҳалла” дастурлари доирасида 479 та қишлоқ ва овулда, шаҳарлардаги 116 та маҳаллада кенг кўламли қурилиш ва ободонлаштириш ишлари бажарилганига, бунинг учун 6,1 триллион сўм ёки 2018 йилга нисбатан 1,5 триллион сўм кўп маблағ сарфланганига ҳам эътиборни қаратди. Шу билан бирга “Кам таъминланган ва уй-жой шароитини яхшилашга муҳтож 5 мингта оилага, жумладан, ногиронлиги бўлган аёлларга ипотека кредити асосида арзон уй-жой сотиб олиш учун 116 миллиард сўмдан зиёд бошланғич бадал тўлаб берилганлигини ҳам эътироф қилди. Ушбу йўналишларда ишлар бу йил ва келгусида ҳам давом этади. Яна бир неча юзлаб қишлоқ ва овулларда, маҳаллаларда ободлик дастурлари амалга оширилади. Шу билан бирга кам таъминланган аҳолини қўллаб-қувватлаш мақсадида шаҳарларда 16 минг оилага уй-жой олиш учун бошланғич бадал ва кредит фоизини қоплашга бюджетдан 1 триллион сўм субсидия ажратиш ҳам кўзда тутилган. Бундай ишлар кўлами ниҳоятда катта.\nБошқача айтганда, Мурожаатномада белгиланган барча ишлар, режаларнинг амалий натижаси — бош мақсад — халқ манфаати учун хизмат қилишга қаратилган.\nхалқ депутатлари Шўрчи туман Кенгаши депутати\nОила— меҳр-муҳаббат маскани бўлиши керак...\nЎзбекистон Республикаси Президентининг жорий йил 2 февралдаги фармони барча юртдошларимиз қатори менинг ҳам қалбимни тўлқинлантириб юборди....\nЁши улуғ отахонлар билан суҳбатлашар экансиз, улар тилидан тушмаётган шукроналик, эл-юртга тинчлик-омонлик, элга тўкин-сочинлик тилаб қилинаётган д...\nКўзингизга нур бўлай, қалбингизга қувват!...\nБугунги озод ва обод турмушнинг рангин манзараларини ўз кўзларим билан кўриш бахти менга насиб этмаган, — дейди Мардон бобо Маматқулов....


Атамбоев Россияда қирғиз мигрантларга бўлган салбий муносабат ҳақида гапирди\n15:25 / 09.05.2017\n«Афсуски, Россияда сўнгги йилларда ксенофобия, биродар халқлар ўртасида душманлик кайфиятини уйғотаётганлар овози баланд эшитилиб бормоқда», - дея маълум қилди Қирғизистон президенти Алмазбек Атамбоев Ғалаба кунига бағишланган митингда.\nУнинг сўзларига кўра, таниқли рус ёзувчиси Михаил Веллер бир неча йил аввал журналистларга берган интервьюсида скинхедларни қўллаб-қувватлаган, ҳамда улар рус давлатини ҳимояси бўйича функцияни ўзига шунчаки олаётгани ҳақида маълум қилганди. Яъни скинхедлар юзлаб ҳимоясиз кишилар, жумладан болаларни ҳам ўлдириб, маълум бўлишича, Россия манфаатларини ҳимоя қилишаётган экан», - деган давлат раҳбари.\nСанкт-Петербургдаги сўнгги фожиадан кейин эса алоҳида рус сиёсатчилари ва ОАВ Қирғизистондан бўлган мигрантларга қарши очиқдан-очиқ чиқишмоқда.\n«Масалан, давлат Думаси депутати Константин Затулин «Россия-1» телеканали эфирида Қирғизистондан бўлган мигрантларга қаттиқ чоралар кўришга чақирди, унинг фикрича, қирғизлар – ўзгалар, улар Россияда тарихан яшаб келаётган халқлар ичига кирмайди. Мен ўша кўрсатув бошловчисига Затулинга муносиб жавоб қайтаргани учун миннатдорман», - дея таъкидлаб ўтди президент.\nРоссия Қирғизистон Алмазбек Атамбоев


Мактаб битирувчилари учун медиа-тур ташкил қилинди — Minbar\nМактаб битирувчилари учун медиа-тур ташкил қилинди\n20 мар 16:24 2 дақиқада ўқийсиз Ё ҳаёт, ё мамот\nХалқ таълими вазирлиги “Умумий ўрта таълим муассасалари 10-11-синф ўқувчиларига ўқув-ишлаб чиқариш мажмуаларида бериладиган касблар” мавзусида медиа-тур ташкил этди. Тадбирда Халқ таълими вазирлиги, Олий ва ўрта махсус таълим вазирлиги, Тошкент шаҳар халқ таълими Бош бошқармаси мутасадди вакиллари ҳамда оммавий ахборот воситалари ходимлари иштирок этди.\nМедиа-тур доирасида умумий ўрта таълим муассасаларининг 10-11-синфлари ўқувчиларига касбий таълим беришга ихтисослашган ўқув-ишлаб чиқариш мажмуалари билан танишилди.\nИштирокчилар пойтахтимиздаги Касб-ҳунарга йўналтириш ва профилли меҳнат таълими Республика ихтисослаштирилган давлат умумтаълим мактабидаги ўқув-ишлаб чиқариш мажмуаси билан таништирилди.\nОлмазор енгил саноат касб-ҳунар коллежидаги ўқув-ишлаб чиқариш мажмуасидаги машғулотлар фаолияти билан танишилди. Мазкур муассасага тумандаги 8 та умумтаълим мактаблари бириктирилган бўлиб, жами 773 нафар 10-синф ўқувчиларига касбий таълим берилади.\n19 та умумтаълим мактаби бириктирилган Тошкент қурилиш ва миллий ҳунармандчилик касб-ҳунар коллежида жами 2772 нафар 10-синф ўқувчилари касбий таълим олмоқда.\nМедиа-тур давомида масканда фаолият юритаётган сартарошлик, заргарлик, компьютер оператори, мебель ишлари устаси, ҳисобчи, миллий таомлар ошпази, тикувчилик бўйича ўтказилаётган машғулотлар кузатилди.


Регламент ўзгариши мумкин, ПФЛ клубларга хат жўнатди / CHAMPIONAT.asia\n15:53"Манчестер Юнайтед" испаниялик форвард билан келишувга эришди 2 15:25Себастьян Жовинко А Серияга қайтиши мумкин 1 15:18Фаластин ўз уйидаги сунъий майдонларда қандай ўйнайди? 22 15:15ЖЧ-2022 саралаш. Арсланмират Аманов Туркманистон терма жамоасидан таклиф олди 2 15:00"Эвертон"нинг 2019/20 йилги мавсум учун учинчи либослари билан танишинг 4 14:46Александр Петров: "Агарда таркибга 1-2 нафар легионер қўшилса, унда Осиё чемпионатида бемалол чемпионлик учун кураша оламиз" 5 14:40Эктор Купер чақирган легионерлар терма жамоага қачон келишади? 21 14:32Расман: "Наполи" 40 млн еврога ўйинчи сотиб олди 1 14:23"Атлетико" афсонаси Фернандо Торрес бугун фаолиятидаги сўнгги ўйинни ўтказади 8 14:02Спортчилар ижтимоий тармоқларда 0 13:58ЖЧ-2022 саралаш. Умар Абдулраҳмон терма жамоага чақирилди 2 13:48Футболдаги гепардлар. Сайёрамизнинг энг тезкор 10 футболчиси 31 13:26"Шальке" "Барселона" ҳимоячисини ижарага олиши мумкин 0 13:01Унаи Эмери Мустафидан сўнг яна бир ўйинчи жамоадан кетишини маълум қилди 1 12:36"Атлетико" ҳужумчиси А Серия клубига ўтишга яқин 1\nРегламент ўзгариши мумкин, ПФЛ клубларга хат жўнатди\n07 авг 2018 00:59\nЎзбекистон Профессионал футбол лигаси Суперлига Регламентига ўзгартириш киритиш ҳақида ўйламоқда.\nШу мақсадда бугун Суперлига клубларига ушбу янгилик юзасидан фикрларини билдириш учун мактуб жўнатилган. Гап олтин очко қоидасини бекор қилиш ҳақида кетмоқда. Мавсум аввалида ПФЛ раҳбарияти матбуотда чиқиш қилиб, бу йилги чемпионат янгича форматда ўтишини айтан эди.\nЯнгилик амалга ошди, олий лига номи Суперлигага ўзгартирилди. Клублар сони қисқартирилиб, 12тага етказилди. Янги чемпионатимизнинг биринчи босқичи якунига ҳам яқинлашиб қолганди.\nЛекин мавсум ўртасига келган бир пайтда Регламентга яна ўзгартириш киритишга тўғри келиб қолди. Бу нарса кимга ёки нима учун керак бўлди, деган ҳақли савол туғилади. Тез орада бу саволга жавоб ҳам олармиз.\nБалки, айрим клублар бунга рози бўлишмас. Ҳар қандай ҳолатда ҳам Суперлигада иштирок этаётган жамоаларга мурожаат тариқасида мактуб жўнатилган. Нома эса расмий мақомга эга. Яъни, ПФЛ бош директори Омон Ғофуровнинг имзоси қўйилган.\nКўрамиз, клублар бу сўровга қандай жавоб беришар экан ва ПФЛнинг якуний қарори қандай бўларкан? Бунга бир неча соат вақт қолди. Аммо, ҳозирданоқ ижтимоий тармоқларда бу янгилик яхшигина муҳокамага сабаб бўлиб улгурди. ПФЛ манзилига теша тегмаган гаплар айтилмоқда. Хуллас, кутамиз! Унгача эса мактуб билан танишиб туринг!\nЭртага Coca Cola Суперлига ва ПРО-лига ҳакамлари иштирокида навбатдаги семинар ўтказилади 2\n17-тур рамзий терма жамоаси 32\nCoca Cola Суперлигаси. "Қизилқум" "Динамо"дан устун келди 29\nCoca Cola Суперлигаси. Турғунбоев "Навбаҳор"га Андижонда ғалаба келтирди 104


“Меҳрибонлик уйи” битирувчиларига бир сўз билан таърифлаб бўлмас бахт насиб этди - hudud24.uz\n2021, 20-Yanvar | 04:31\nБош саҳифа Янгиликлар Маҳаллий “Меҳрибонлик уйи” битирувчиларига бир сўз билан таърифлаб бўлмас бахт насиб этди\n“Меҳрибонлик уйи” битирувчиларига бир сўз билан таърифлаб бўлмас бахт насиб этди\n12:57 / 12-01-2021\nЎзбек азалдан саховатпеша, сахийқалб халқдир. Тарихий манбаларга ҳам эътибор қаратсак, ўзбек деган сўзнинг ўзига бек, дилтортар, одамохун, суюкли, сахий деган маъноларни англатишига гувоҳ бўламиз. Бу ном бизга бежиз инъом этилмаган. Бу миллат аҳли номига ҳам, жисму-жонига ҳам саховатпешалик жо бўлган.\nДинимиз тарихига ҳам назар ташлайдиган бўлсак, Пайғамбаримиз Муҳаммад (с.а.в): “Мен билан жаннатда ёнма-ён”, деганларида, саҳобалари: “Кимлар сиз билан ёнма-ён” — деб сўрадилар. Шунда ул зот: “Етимнинг бошини силаган инсон”, — деб жавоб бердилар. Ўтмишда ҳам, ҳозир ҳам халқимиз етимларнинг бошини силаб, уларга меҳр-мурувват кўрсатишни, қўлидан келганча ёрдам беришни инсонийлик бурчи деб билади.\nЮртимизда ҳеч бир ҳимояга муҳтож бола эътиборсиз қолмайди. Давлатимиз ғамхўр, Юртбошимиз раҳнамо. «Меҳрибонлик уйи»га қабул қилинган болаларнинг кўзида илк кунларда эртанги кунга умидсизликни, чексиз армонларни кузатамиз. Уларнинг қалбида меҳрсизлик, руҳиятида тушкинлик, худбинлик, нафрат каби туйғулар мавжуд бўлиши табиий. Муассасада уларнинг ҳаётга, шароитга мослашиши, жамиятда ўз ўрнини топиши учун олдимиздаги масъулиятни ҳис қилган ҳолда тарбиявий машғулотлар, турли соҳа вакиллари билан давра суҳбатлари, ўзининг қизиқишларини инобатга олган ҳолда қўшимча дарс машғулотлари, шу билан бирга касбга йўналтириш мақсадида қилинадиган ишлар натижасида болажонлар қалбида умидсизлик ўрнига эртанги кунга ишонч, инсонларга меҳр, Ватанга садоқат ва шукроналик пайдо бўлади.\nАйниқса, Президентимизнинг ижтимоий ҳимояга муҳтож бўлган болалар учун кўрсатаётган ғамхўрлиги ва эътибори юртимиз эртаси бўлган ёшларни Ватанга муносиб фарзанд бўлиш масъулиятини қалбига жойлайди. Биз ўйлаймизки, бундай эътибор ва эъзозда ўсган ёшлар юртимизга муносиб фарзандлар бўлиши шубҳасиздир.\nДавлатимиз раҳбари ҳар йили Олий Мажлисга йўллаган Мурожаатномасида меҳрибонлик уйлари, етим ва ижтимоий ҳимояга муҳтож болаларни ҳар томонлама қўллаб-қувватлаш бўйича бир қатор таклифларни билдирди. Жумладан, Президентимизнинг 2020 йил 29 декабрдаги Мурожаатномасида ҳам 2021 йилда биринчи марта бюджетдан 900 нафар чин етим ёшларни уй-жой билан таъминлашга 50 миллиард сўм ажратилади, деган таклифлари бу юртда инсон тақдири, муҳтожларнинг кўнгли ҳар нарсадан улуғ эканлигини яна бир бор исботлади.\nОта-онасининг қарамоғидан маҳрум бўлган болаларни иш ва уй-жой билан таъминлаш ҳар доим давлат ва жамиятнинг асосий масалаларидан бири бўлган. Тасаввур қилинг, эндигина оила қуриб, рўзғорнинг камини тўлдиришга қўли калталик қилаётган бу ёшлар фарзанд кўришади. Бир отанинг маоши она, бола, оила харажатларига етмай қолади. Моддий қийинчиликларни рўкач қилиб, оила ажрим ёқасига боради. Куни кеча ҳавас деб орзу қилиниб, туғилган бола бугун “ортиқча” деб, “Меҳрибонлик уйи”га топширилади. Ўзлари эса ҳаётнинг енгил завқларига мағлуб бўлиб, яшашга одатланишади. Бундай нохуш ҳолатларнинг такрорланмасилиги учун ёш оилаларга ёрдам кўрсатиш айни муддаодир. Шундагина улар ўз ҳаётида содир бўлган хатолар ва руҳий тушкунликларни фарзандлари ҳаётида қайта такрорламайди.\nЮртбошимиз ўз Мурожаатномасида белгилаб берган устувор вазифалар гарчи узоқни кўзлаган, бир йиллик режалардан иборат бўлса-да, уларнинг бунчалик тез ҳаётга татбиқ этилишини тасаввур ҳам қилмагандик. Куни кеча Навоий вилоят ҳокимлиги томонидан қўнғироқ қилишди ва менга вилоят ҳокимлиги биносига тезда етиб келишим тайинланди. Сабабини сўрашга ҳам улгуролмай қолдим. Хавотирда ҳаяжон билан ҳокимият биносига кириб бордим. Мени тезда вилоят ҳокими ҳузурига олиб киришди. Вилоят ҳокими бугунги кунда чин етимларга ҳаётда ўз ўрнини топишда ёрдам бериш, уй-жой билан таъминлаш нафақат вазифамиз, аввало, инсоний бурчимиз эканини таъкидлади. Шу бурчни чин дилдан бажарган ҳолда “Меҳрибонлик уйи”ни битирган ёшлардан Муборак ва Максим Гришмановский, Ситора ва Руслан Сорокинлар оиласига, Шаҳло ва Латофат Раҳмонова ҳамда Тошпўлот Раҳмоновларга шаҳримиздаги кўп қаватли уйлардан икки хоналик хонадон ҳадя этилади деганларида, тилим сўзга айланмай қолди, кўзларимга ёш келди. Она сифатида фарзандларимни ўз уй-жойларига эга бўлишларини, улар ҳам ҳеч кимдан кам бўлмай яшашларини ҳис қилиб дилдан қувондим ва шундай меҳрибон Юртбошимиз, саховатпеша инсонларимиз борлиги учун Оллоҳга шукрона айтдим.\n2021 йилнинг 9 январь куни Ёшлар марказида ўтказилган тадбирда болажонларимиз билан иштирок этдик. Тадбирда вилоят ҳокими, сенатор Қ.Турсунов вилоятимизда ҳар соҳада ўрнак бўлган илм-фан, спорт соҳасида ютуқларга эришган ёшларимизга вилоят ҳокимлиги ва Ўзбекистон ёшлар ишлари Агентлиги ташаккурномаси ва эсдалик совғаларини топширди. Тадбирнинг энг ҳаяжонли дақиқаларида “Меҳрибонлик уйи”ни битирган 3 нафар ёш оилага янги хонадон калитлари топширилди. Бу лаҳзаларни сўз билан ифодалаш қийин, албатта. Меҳрга зор ёшларга кўрсатилган бундай мурувват ва саховатдан уларнинг бошлари кўкка етди. Уларнинг кўзларидаги қувонч ёшларини кўрган ҳар қандай кишининг юрагини сўз билан таърифлаб бўлмас улуғ туйғу эгаллаб олиши шубҳасиз.\nНавоий шаҳридаги “Меҳрибонлик уйи”\nАввалги мақолаПутин, Алиев ва Пашинян Тоғли Қорабоғ бўйича келишиб олишди\nКейинги мақолаМурожаатнома – эзгулик ғояларига асосланган ҳужжат


Written by Абу Муслим Oct 30, 2017 - 1184 Views\n“Хеллоуин” бу инглиз тилидаги “All Hallows Even”, яъни “Барча руҳлар кечаси” иборасининг қисқарган шаклидир. Хэллоуин мусулмонларга бегона бўлган ғайридинларнинг бир "байрам"идир. Бу "байрам"ни Ғарб мамлакатларида ҳар йилнинг 31 октябрида нишонлаш анъанага айланган. Бу байрам ўлганлар ва уларнинг руҳлари маросимига боғлиқ бўлиб, унда ғайриоддий кучларга сиғиниш бор, бу друидларнинг янги йили ҳам ҳисобланади. Друидларга кўра, айнан ушбу кун ўлганлар руҳи уйларга айланиб келар экан.\n"Иблислар базми ёхуд Хеллоуин “байрами” ҳақида ҳақиқатлар", деб номланган мақолада қўйидагилар ёзилган:\n"Баъзи манбаларда, Хеллоуин аёз, зулмат, қабоҳат ва ўлим (ёки мурдалар) “худоси” бўлган Самайн номи билан боғлиқ маросим, деб ёзилади. Уни дастлаб ҳозирги Буюк Британия ва Шимолий Ирландия ҳудудидаги халқлар нишонлашган. Совуқ кунлар арафасида 31 октябрдан 1 ноябрга ўтар кечаси барча чироқлар, шамлар, фонуслар, олов ва ўчоқлар ўчирилган. Қоронғу зулмат ичра одамлар ўлим фариштасига ҳамду санолар ўқишган. Биз сен билан, биз ҳам сенингдекмиз, бизнинг жонимизни олма, қабилида унга лаганбардорлик қилишган. Эртаси куни катта гулхан ёқиб, юзларига турли ниқоблар кийиб бир-бирларини қўрқитишган ва ораларидан кимнидир ўлим “худоси”га қурбон қилишган. Бошқа манбада келтирилишича, VII асрда Рим папаси Бонифаций 1 ноябрни “All Hallows Even”, яъни “Барча руҳлар кечаси” деб эълон қилган. Бугунги 31 октябрь куни нишонланадиган Хэллоуин байрами шундан келиб чиққанлиги ҳақида фаразлар мавжуд".\nАллоҳ таоло: "Улар (мўминлар) ёлғон гувоҳлик бермайдиганлардир ва беҳуда нарсалар олдидан ўтсалар, ҳурматларини сақлаган ҳолда ўтарлар", деган (Фурқон сураси, 72-оят).\nУмар разияллоҳу анҳу: «Аллоҳ душманларининг байрамларидан узоқ бÿлинглар!»- деб айтган. (Байҳақий: «ас-Сунанул-Кубро»: 9/ 234)\nҲақиқат Аллоҳнинг каломидир, буни инкор қилиб бўлмайди, чунки ўзингизга қарши бирон бир амални қилиш катта гуноҳдир, айниқса билиб туриб қилса...\nАслини олганда ғарб жамияти барча зулмат ва нариги дунё кучларининг Янги йили сифатида нишонланади. Иблисчилар зўровонликни тарғиб қилади ва қалбларини жаҳолатли мистик кучлар билан тўлдириб насронийликни ҳам инкор қилишади. Ўзини мусулмон санаган инсонлар бундай ҳаракатларда иштирок этиши жуда хавфли. "Байрам"нинг ўзи ёвузлик руҳида бўлиб, даҳрийлик, ширк, зўравонлик, эзотерик ва ўлимнинг барча мудҳишликларини ўзида мужассам қилган бўлади.\nМаълумотларга кўра, дунё бўйича катта даромад келтирувчи байрамлар қаторида Хеллоуин Роджестводан кейин иккинчи ўринда туради. Масалан, биргина АҚШда айнан мазкур даҳшатли тадбир сабаб ота-оналар болалари учун турли ниқоб ва либослар харидига умумий ҳисобда 2,5 миллиард доллар (!) сарфлар экан. Кўриниб турибдики, хеллоуинлаштириш айрим марказлар учун чўнтак қаппайтиришнинг яна бир самарали услуби, аслида.\nАввалида хэллоуин жоҳилия жодугарларининг байрами ҳисобланган. Сўнг бошқа миллатлар унинг "қовоқ" анъаналарига тақлид қила бошлаганлар. Бироқ кўпчилик бу ғояни инкор қилдилар. Нормал онгли инсонлар ахмоқчилик қилиб, қўрқинчли либослар билан безанадилар, уйларини ўргимчак тўри билан ясатиб, бир-бирларини қўрқитадилар, жодугарларни акс этадиган қўғирчоқлар ясайдилар.\nМусулмонларга бундай ва бунга ўхшаш харомга бошлайдиган тадбиру-маросимларда қатнашиш қатиъан ман қилинади.\nИнтернет маълуотлари асосида\nMore in this category: « Иймонда собит қил Бутун уммат олдига тушиб югурма... »


Швейцарияда ковидга қарши эмланган яна 16 киши вафот этди - xabar.uz\nШвейцарияда ковидга қарши эмланган яна 16...\n27.02.2021 08:46 0 1541\nШвейцария ҳукумати ковидга қарши эмлашдан сўнг юз берган 16 та ўлим ҳолати ҳақида хабар берди. Ушбу маълумот 26 февраль куни ҳукумат сайтида жойлаштирилган.\nУшбу мамлакатда аввал ҳам олти киши вакцина қабул қилганидан сўнг вафот этганди.\n24 февраль ҳолатига вакцинанинг ножўя асоратлари тўғрисида жами 364 та мурожаат бўлган. Шундан 199 таси «Pfizer/BioNTech» (АҚШ-Германия), 154 таси «Moderna» (АҚШ) вакцинаси бўйича.\nУшбу беморларнинг 16 нафари вафот этган. Ҳукумат маълумотларига кўра, вафот этганлар ўртача 86 ёшда бўлиб, кўпчилиги жиддий касалликларга эга эди.\nВақти бир пайтга тўғри келгани билан, бу ўлимларга айнан вакцина сабабчи бўлганини тасдиқловчи далиллар йўқ, дея баёнот берди «Swissmedic» агентлиги.\nШвейцария вакцина COVID-19\nКоронавирус 09/04, 15:27\nХорижда вакцина олганлар Ўзбекистонга келса эмланадими?\nКоронавирус 09/04, 12:21\nВрач эмлашдан сўнг иситма кўтарилса нима қилиш кераклигини айтди


Альцгеймер касаллигининг асосий хатарли омиллари маълум қилинди\nЖаҳон соғлиқни сақлаш ташкилоти (ЖССТ) мутахассислари Альцгеймер касаллигининг асосий хатарли омилларини маълум қилишди, дея хабар бермоқда vokrugsveta.ru сайти.\nАльцгеймер касаллиги пайдо бўлиши сабаблари ҳақида бир неча гипотезалар мавжуд. Улардан энг кенг тарқалгани – деменция шакллари. Касалликнинг ўзига хослиги мия тўқималарида амилоид тошма ва нейрофибрилляр парчаларнинг тўпланиши саналади. Бироқ бу ўзгаришларга нима сабаб бўлиши ҳали ҳам аниқ эмас. Одам ирсий шартларни ўзгартира олмайди, бироқ касаллик профилактикаси учун одатларни ўзгартириши мумкин.\nЖССТ Альцгеймер касаллигини юзага келтирадиган 12 та омилни айтишди. Нейродегенератив касалликларга бағишланган кўп йиллик тадқиқотларни таҳлил қилиб, олимлар жисмоний фаолликнинг мавжуд эмаслиги, носоғлом овқатланиш ва алкоголни жуда кўп истеъмол қилиш Альцгеймер каби касалликлар хавфини оширади деган хулосага келишди.\nКогнитив бузилишлар бошқа касалликлар ва саломатлик ҳолатлари фонида ҳам ривожланиши мумкин: диабет, юқори қон босими, холестериннинг юқори даражаси ва семизлик. Соғлиқни сақлаш соҳаси мутахассислари Альцгеймер касаллигининг эшитиш қобилиятини йўқотиш ва депрессия билан алоқаси ҳақида ҳам огоҳлантиришмоқда. Бундан ташқари, ижтимоий изоляция ва ақлий ҳаракатсизлик ҳам касаллик ривожланишини чақириши мумкин.


Бундан аввал Россия тергов гуруҳининг Сурия ҳукумати Хон-Шейхун шаҳрида ўнлаб одамларнинг ўлимига сабаб бўлган кимёвий ҳужумлари ҳақидаги хулосаларни инкор қилди ва тергов жараёнлари қайта кўриб чиқилишига чақирди. Россия ташқи ишлар вазирининг ўринбосариСергей Рябков 8 ноябрь куни баёнот бериб, Москва БМТ командасининг мандати шу йилнинг 16 ноябрида ниҳоясига етганидан сўнг, яна 18 ойга узайтирилиши борасидаги Ғарб резолюциясига қарши чиқишини маълум қилган эди. Россия ўтган ойда шу каби резолюцияга вето қўйган эди.\nОқ уй Россияга мурожаат қилиб,"ўз йўлини ўзгартиришига" чақирди ва БМТ Тергов механизми сақланиб қолиши учун “масъул давлатлар” қаторида овоз беришга даъват қилди.\n"Бу умумий қарор халқаро ҳамжамиятни кимёвий қуроллар бўйича Конвенцияни амалга оширишгава сиёсий ўйинларни тўҳтатиб, кимёвий қуроллардан фойдаланишни тўxтатиш бўйича бизнинг умумий мақсадларимизга олиб келадиган муҳим қарор бўлади", - дейилади баёнотда.


Косовода ҳукмронликка келган янги партия Сербия билан мулоқот ўрнатилишини билдирди\n22 ноябр 2019, Тошкент вақти: 17:09\n«Ветевендоше» партияси раиси Альбин Курти.\nКосовода ўтказилган навбатдан ташқари парламент сайловида кўпчилик овозларни олган миллатчиларнинг «Ветевендоше» партияси раиси Альбин Курти Сербия билан алоқаларни “мустаҳкам мулоқот” ва “ҳамкорлик” асосида қуришини билдирди.\n- Мулоқот Косово мустақиллигини тан олиш ва бу борада Серб конституциясига ўзгартишлар киритиш масаласини ҳам қамраб олмоғи зарур, - деди Альбин Курти 10 октябрда Озодлик радиосига берган интервьюсида.\nАльбин Курти Косоводаги миллий озчиликлар, жумладан, Косово серблари билан ҳам мулоқот ўрнатилишини билдирди.\nКосово 2008 йилда Сербиядан мустақиллик эълон қилган бўлиб, буни Испания ва яна тўрт Европа Иттифоқи давлати тан олмай келади.\nКосовода 6 октябрь куни навбатдан ташқари парламент сайловида «Ветевендоше» партияси 12 йил ҳукмронлик қилган Косово Демократик партияси устидан ғалаба қозонган эди.


Британлар вегетариан мушуклари учун жазога тортилишлари...\n25.11.2018 10:10 0 1187\nБританиялик жониворлар ҳуқуқларини ҳимоя қилувчилар мамлакатда мушуклар учун вегетарианча емишли консервалар кўпаяётганидан ташвишда. Бундай емишлар таркибида жониворлар оқсили йўқ. Унинг ўрнига ишлаб чиқарувчилар протеин, жўҳори, дон ва синтетик етиштирилган аминокислоталар қўшишади.\nҚиролликнинг ҳайвонларни ҳимоя қилиш жамияти ходимлари ўз ватандошларига мушуклар ёввойи жониворлар ва уларга гўшт ўта зарур эканини эслатиб қўйишмоқчи. Уларнинг фикрича, гўшт тановул қилмаслик мушукларнинг тана вазни ва соғлиғига жиддий салбий таъсир кўрсатади. Бу учун эса Британияда ҳайвоннинг эгасини жавобгарликка тортиш мумкин.\nҲимоячиларнинг фикрига кўра, вегетарианча парҳез жониворни қийноққа солиш саналади. Агар итлар бу ҳолатда одатдагидек яшашда давом этсалар, мушуклар бундай яшай олмайдилар, дейилади ташкилот сайтида.\nҲодиса 13/04, 14:14\nМаданият 28/10, 11:03\nХориж 03/09, 17:00


Европада ҳар 17 сонияда бир киши...\n24.11.2020 17:01 0 1502\nЕвропада ҳар 17 сонияда бир киши коронавирусдан вафот этяпти. Ҳар куни мазкур ҳудудда ўртача 4,5 минг киши ҳаётдан кўз юммоқда, деди Жаҳон соғлиқни сақлаш ташкилотининг Европа бўйича минтақавий директори Ханс Клюге онлайн-брифингда.\n«Европа ҳудудида ҳар 17 сонияда бир инсон COVID-19 туфайли оламдан ўтяпти. Биз ҳар сафар нотўғри маълумотларнинг тарқалишини тўхтатиш, коронавирусни инкор этишга қарши курашиш бўйича тавсияларни бажаришга қарор қилсак, COVID-19дан одамлар ҳалок бўлишининг олдини олишга ўз ҳиссамизни қўшган бўламиз», — деди у.\n«Ҳозирги вақтда Европада COVID-19 туфайли ҳар куни ўртача 4,5 минг киши вафот этяпти. Ҳамма астойдил ҳаракат қилса, умумий карантин жорий этилишининг олдини олиш мумкин», — дея таъкидлади Клюге.\nУнинг сўзларига кўра, ниқоб тақиш панацея эмас, бироқ у инфекция тарқалишига қарши курашда ниҳоятда муҳимдир. Бошқа эҳтиёт чоралари билан бир қаторда ундан ҳам фойдаланиш зарур.


Ўрта Чирчиқда янги қурилаётган омборда ёнғин содир бўлди\n9 Янв 2020 679\nКеча 8 январь куни соат 16:10да Тошкент вилояти Ўрта Чирчиқ тумани “Гулзор” МФЙда жойлашган “Изза Бобур” оилавий корхонасига қарашли янги қурилаётган омборхона биносида ёнғин содир бўлди, деб хабар қилади ФВВ матбуот хизмати.\nВоқеа жойига 6 та ёнғин ўчириш экипажлари жалб этилган. Биринчи бўлинмалар чақирилган манзилга соат 16:26да етиб борган. Маълумот ўрнида айтиш жоизки, энг яқин ёнғин-қутқарув қисмигача масофа 15 км.ни ташкил этади.\nОлиб борилган тезкор ҳаракатлар натижасида ёнғин соат 16:40да ўраб олинган ва соат 17:05да ўчирилган. Шундай қилиб, аланга ичида қолган бинонинг 300 кв.м. майдони сақлаб қолинган. Аммо омборхона биносининг 190 кв.м. майдонида синтепон қурилиш маҳсулоти ва том қисми ёнган.\nМазкур ҳодиса, синтепон қурилиш маҳсулотини бир бирига фен ёрдамида уланишида эҳтиётсизлик оқибатида келиб чиққани тахмин қилинмоқда. Тан жароҳати олганлар ва ҳалок бўлганлар қайд этилмаган.\n26 Янв 2020 16762\n1 Фев 2020 2434\n21 Фев 2020 2079


O‘zLiDeP “Аёллар қаноти” “Бек сифат мулк инвест” фермер хўжалиги фаолияти билан танишди | O'zLiDeP\nO‘zLiDeP “Аёллар қаноти” “Бек сифат мулк инвест” фермер хўжалиги фаолияти билан танишди\nO‘zLiDeP Қамаши туман Кенгаши “Аёллар қаноти” фаоллари электорат вакиллари билан юзма-юз мулоқот қилиш, уларнинг муаммоларини ўрганиш ва ҳал этиш мақсадида “Бек сифат мулк инвест” фермер хўжалигига борди.\nНилуфар Санаева раҳбарлик қилиб келаётган мазкур хўжалик 20 гектар майдонда ғалла, 21 гектарда эса пахта етиштириб келяпти. Шунингдек, тиниб-тинчимас тадбиркор туманда давлат шериклиги асосида қурилган “Президент болажонлари” хусусий болалар боғчасига раҳбарлик қилмоқда. 25 ўринга мўлжалланган мазкур МТМда 7 нафар ишчи-ходим меҳнат қилади.\n– Жорий йил мен учун жуда омадли келди, – дейди Нилуфар Санаева.– Чунки айнан шу йилда “Ишбилармон аёл” кўрик-танловининг вилоят босқичи ғолиби бўлдим. Энди келгусида 200 ўринга мўлжалланган янги болалар боғчасини ташкил этишни кўзлаяпман. Банкка тақдим этилган бизнес режамда боғча қурилиши ва жиҳозланиши учун 350 миллион сўм маблағ сарфланиши белгиланган. Боғчамиз ишга тушгач, 20 нафар хотин- қиз доимий иш билан таъминланади.\nПартия фаоли Н.Санаеванинг меҳнатсеварлигига қойил қолса, арзийди. Чунки у ҳар куни ҳаракатда, тинимсиз меҳнат қилади. Масалан, жорий йилда “Микрокредитбанк” туман филиалидан “Ҳар бир оила – тадбиркор” лойиҳаси доирасида 15 млн. сўм кредит олиб, 44 туп лимон кўчати экди.


FT: АҚШ тадбиркорлари Клинтонни қўллаб-қувватлайди\n14:15 / 19.05.2016\nАмерика бизнеси намоёндалари АҚШ президенти постида республикачилар партиясидан номзод Дональд Трампдан кўра, АҚШ собиқ давлат котиби Ҳиллари Клинтонни кўришни исташади. Бу ҳақда ўз тадқиқоти натижаларига таяниб Financial Times нашри хабар қилди.\nМаълум бўлишича, номзодларни қўллаб-қувватлаш Клинтон фойдасига иккига бир нисбатда. Одатда республикачиларни қўллаб-қувватловчи бизнесменларнинг ярми, Клинтонга бир қатор эътирозлари бўлишига қарамай, бу сафар овозларини демократга беришга тайёр.\nРеспондентларнинг тўртдан биригина Трампни қўллаб-қувватлашини билдирди. Трамп ўзининг президентлик кампаниясини юритиш давомида бизнес тўғрисида кескин қарашларини бир неча бор билдирган. Масалан, у қатор савдо битимларини бекор қилиш ва импортга жарима тарифларини киритишни таклиф этган. Бизнесменлар унинг корпоратив солиқларни максимал ставкани 39 фоиздан 15 фоизга камайтириш режасинигина қўллаб-қувватламоқда.\nCisco, General Electric ва Procter & Gamble каби компаниялар манфаатларини ифода этувчи Билл Райнш, Клинтон унинг мижозлари учун камроқ зиён келтиришини билдирди.\n“Салбий сўзлар билан фикримни ифодалашни ёмон кўраман, лекин қолган икки номзод ростдан ҳам даҳшатли”, - деди Райнш Трамп ҳамда Берни Сандерсни назарда тутиб.


Қозоғистон учта кон орқали қарийб 45 млн тонна нефть қазиб олмоқчи\n15:20 / 18.05.2017\n2017 йилда Қозоғистон ўзининг энг йирик нефть ва газ конлари - "Кашаган", "Карачаганак" ва "Тенгиз"да 44 миллион тонна нефть қазиб олишни режалаштирган. Бу ҳақда Қозоғистон энергетика вазири Канат Бозумбаев маълум қилди.\nУнинг сўзларига кўра, жорий йилда "Кашаган" конида беш миллион тонна нефть ва 3,1 миллиард куб метр газ, "Карачаганак" конида - 11,8 миллион тонна нефть ва 18 миллиард куб метр газ, "Тенгиз" конида - 27,5 миллион тонна нефть ва 4,5 миллиард куб метр газни қазиб олиш мўлжалланган.\nҚозоғистонда жорий йилнинг илк тўрт ойи давомида 2,2 миллион тонна нефть қазиб олинди, дея айтиб ўтди вазир.\nМаълумот учун, Қозоғистон нефтининг асосий қисми айнан "Кашаган", "Карачаганак" ва "Тенгиз" конларида қазиб олинади.


Сув билан даволаш - Бу нима? - Онлайн Тиббий Энциклопедия MedLife.Uz\nСув билан даволаш\nСув билан даволаш, гидротерапия – даволаш, гигиена ва профилактика мақсадида сувдан фойдаланиш. Бу муолажа қадимдан маълум. 19-а. га келиб илмий жиҳатдан асослаб берилди. Сув билан даволаш муолажалари душ, ванналар, ювиниш, баданни ҳўл сочиқ билан ишкалаб эргаш, бошдан сув қуйиш, ҳўл чойшабга ўралиб ётишдан иборат.\nСув билан даволашда теридагн нерв охирлари (рецеторлар)га сувнинг ҳарорат, механик ва кимёвий омиллари таъсир кўрсатади. Бу таъсиротлар рефлектор равишда марказий нерв тизими орқали организмнинг барча аъзо ва тизимлрида жавоб реакциясини пайдо қилади. Хусусан, касал аъзода жуда кучли реакция пайдо бўлади. Гарчи кўпчилик сув муолажаларини уй шароитида мустақил равишда ўтказиш мумкин бўлса-да, бироқ уларни фақат врач тавсия этиши лозим. У ҳар бир бемор организмининг функционал имкониятлари ва реактивлигига мос келадиган муолажаларни танлаб беради.\nСув билан даволаш муолажаларида сув ҳароратининг қўзғатувчи таъсири асосий ўринни эгаллайди. Муолажа учун совуқ сув (20° гача), салқин, яъни индифферент сув (20-33°), илиқ (37-39°) ва иссиқ сув (40-42°) ишлатилиши мумкин. Ҳ-рат омилининг таъсири одам танаси билан сув ўртасида иссиқлик энергияси алмашинуви содир бўлишига асосланган. Сув билан даволашнинг асосий мақсадларидан бири табиий омиллардан фойдаланиладиган бошқа даво усулларидаги каби организмни тетиклантиришдан иборат. Бунга муолажани тўғри дозалаш йўли билан эришилади.\nТерига совуқ ва салқин сув билан таъсир қилинганда ундаги майда Томирлар сиқилади, иссиқлик йўқолиши камаяди. Тери томирларининг торайиши қон оқишига қаршиликни кучайтиради, бу эса юрак қискаришларини тезлаштиради ва зўрайтиради, қон босими бироз ошади. Совуқ сув нерв тизимига қўзғатувчи таъсир кўрсатади. Бунда тери оқаради ва ушлаб кўрилганда совуқ туюлади (реакциянинг биринчи фазаси). Совуқ сув билан таъсир қилиш давом эттирилаверса, терининг торайган томирлари кенгаяди, бунда Томирлар девори мушаклари тонуси ошади ва қон оқими тезлашади. Бу организмнинг иссиқлик йўқотишига ва моддалар алмашинувининг кучайишига олиб келади. Тери қизаради ва ушлаб кўрганда илик туюлади (реакциянинг иккинчи фазаси). Бемор илиб, жуда роҳатланади, енгил тортади ва тетик бўлади. Совуқ ва салқин сув таъсирини механик таъсирот – ишқалаш, уқалаш билан қўшиб олиб борилса, роҳатбахш сезги пайдо бўлади.\nИндефферент, яъни тана х-ратига яқин ҳароратдаги сув тинчлантирувчи таъсир кўрсатади, бироқ муолажанинг узоқ давом этиши одамни ҳолдан тойдиради.\nИлик сув нерв тизимини тинчлантиради ва уйқунинг яхшиланишига ёрдам беради.\nИссиқ сув таъсирида дастлаб тери томирлари қисқа муддатга тораяди. Бунда юрак уриши тезлашади, қон босими бироз ошади, кўп тер чиқади. Кейин тери томирлари жуда кенгайиб кетади, бироқ тана анча иссиқ сув ичида бўлганидан иссиқлик ажралмайди. Бу муолажада юрак томир тизимига зўр келиши сабабли қон айланишининг бузилиши, стенкардия, гипертония касаллигида, шунингдек, рўйи рост атеросклерозда иссиқ сув муолажлари буюрилмайди.\nСув билан даволашда ҳарорат таъсирини, муолажа даволилигини, таъсир этиш майдонини ўзгартириш йўли билан организмнинг қатор аъзо ва тизимлрида турли реакцияларни пайдо қилиш мумкин.\nСув билан даволаш муолажаларида ҳарорат омили билан бир қаторда механик омил – сув босими (умумий ванна қабул қилишда) ва унинг окимидан ҳам (душ, чўмилишда) фойдаланилади. Бунинг таъсирида маълум даражада терида ва ички аъзоларда қон айланиши ўзгаради; тери Бекалари босилади ва юракка қон оқиб келиши анча ортади ва қорин бўшлиғидан қон оқиб кетиши кучаяди. Зарурат бўлганда (даво мақсадига қараб) механик қўзғатишни кўшимча тазйиқ – уқалаш, массаж ёки сувни тегишли босим остида юборишга имкон берадиган махсус мосламалар қўллаш йўли билан кучайтириш мумкин.\nОддий (чучук) сувнинг кимёвий қўзғатувчи таъсири жуда кам, минерал сувлар, денгиз суви (қ. Бальнеотерапия), шунингдек, даво мақсадида терини таъсирлаш учун моддалар (турли экстратлар ва бошқа(лар)) қўшилган сув анча кучли таъсир кўрсатади.\nСув билан даволаш организмни чиниктириш, шунингдек, баъзи касалликларни даволашда яхши наф беради. Масалан, совуқ сув билан ўтказиладиган муолажалар нерв ва юрак-томир тизими фаолиятининг баъзи бузилишларида, моддалар алмашинувини ошириш мақсадида (масалан, ёғ бсишда) буюрилади. Иссиқ сув билан даволаш турли сурункали яллиғланиш касалликларида қўлланади (яна қ. Ванналар).


Имтиҳондан “йиқилган” талабалар ёзги сессия учун пул тўлайди\n23 май 2022, Тошкент вақти: 19:51\nЎзбекистон олий таълим муассасаларида имтиҳонларни ўз вақтида топшира олмаган талабалар учун учинчи семестр ташкил этилади ва улар бу семестр учун пул тўлаб ўқийди. Бу ҳақда Олий ва ўрта махсус таълим вазирлиги бош бошқармаси бошлиғи Абдували Холиқов 1 февраль куни АОКАда бўлиб ўтган матбуот анжуманида маълум қилган.\nМулозимга кўра, олий таълим муассасаларида 2020-21-ўқув йилидан кредит-модуль тизими жорий этилгач, ўқув ҳафталари сони 36 ҳафтага тушган (илгани 38-40 ҳафта атрофида эди).\nХолиқов талаба бир семестрда 15 ҳафта таҳсил олиши, семестр учун ажратилган 18 ҳафтадан яна икки ҳафтаси талабалар учун ўзлаштирилмаган фанларини ўзлаштиришга, яна бир ҳафтаси янги фанлар ҳамда ўқитувчиларни танлашга сарфланишини билдирган.\n“Яна бир муҳим жиҳати — учинчи, ёзги семестр ҳам қўшилган. Бу таътил даврига тўғри келади ва талабаларнинг аризасига кўра, фанлардан баҳо олмаганлар учун ташкил этилади. Учинчи семестр учун ариза берган талабалар белгиланган тартибда қўшимча маблағни амалга оширади”, деган вазирлик вакили Абдували Холиқов.\nМулозим ҳозирча бу тизим бўйича саволлар бўлаётгани, аммо уч йилдан сўнг барча бу тизимга тўлиқ мослашиши қайд этган.


Oila va Nigoh (Din mas'alalari)...\nTasodifiy saboq: Erta bo’shalish (nazorat va kuzatuv algoritmi)\nErta bo’shalish (tez tashlash) (PE); intravaginal ... davomi\nБиблиотека | Oila va Nigoh (Din mas'alalari)\nҲомиладор аёл билан жинсий алоқа қилиш ҳукми\nСавол: ассалому алайкум, қори ака. Ҳомиладор аёл билан қачонгача жинсий алоқа қилиш мумкин? Жавоб: эркак шариат қайтарган вақтлардан бошқа ҳар қандай ҳолатда аёлидан лаззат олиши мумкин. Шариатимизда ҳайз ёки нифосли аёл билан жинсий алоқа қилишдан қайтарилган. Аслида ҳомиладор аёл билан жинсий муомала қилиш жоиз. Бу иш ман қилинмаган. Аммо бу даврда ҳар бир оила муслима ва моҳира табиба маслаҳатига қулоқ тутиб иш қилса, мақсадга мувофиқ бўлади. Баъзида жинсий алоқа ҳомилага з\nДобавил: admin (07.12.2021 / 10:48)\nИсломда эрта оила қуриш масаласи\nСавол: ассалому алайкум, ҳурматли Одилхон қори ака! Ижозатингиз билан бир савол берсам. Шариатда эрта никоҳга қандай қаралади, умуман ҳали ёш бўла туриб катта ҳаётга қадам қўйиш жоизми? Агар мумкин бўлса қайси ёшда оила қуриш афзаллигини айтсангиз! Жавоб: “Эрта оила қуриш” икки хил маънони англатиши мумкин. Биринчиси, ҳали балоғатга етмаган, турмуш қуришга тайёр бўлмаган йигит ва қизларнинг ўз хоҳиши ёки мажбуран оила қуриши. Бу иш Динимизда қораланган. Иккинчиси, йигит ёки қиз\nДобавил: admin (07.12.2021 / 10:47)\nНикоҳга етуклик тушунчаси\nНикоҳ олди омиллари. Никоҳ олди омиллари никоҳнинг юзага келишига асос бўлган кўплаб ижтимоий, иқтисодий, биологик, физиологик, маънавий, ахлоқий ва бугунги кунимиз учун муҳим ҳисобланган психологик омилларни ўзида мужассамлаштирган. У кўп қиррали омиллар мажмуасидан иборат бўлиб, ёшларнинг ўзлари қураётган турмушга қай даражада тайёр эканликларини белгилаб беради. Бу ерда энг муҳими шу ёшларнинг оилавий ҳаётга, эр-хотин бўлиб яшаш талабларига қай даражада жавоб бера олишлиги\nДобавил: admin (07.12.2021 / 10:46)\nНикоҳга психологик жиҳатдан етуклик\nШахснинг психологик етуклилиги дейилганда, биринчи навбатда, унинг турли ҳаётий вазиятлар ва шароитларни ҳушёр баҳолай олиши назарда тутилади. Бу ҳушёрлик амалийлик, воқеъликни тўғри баҳолай олиши, шахсда ўзининг ютуқ ва камчиликларини, билим, малака ва қобилиятини етарлича объектив баҳолай олишда ҳам намоён бўлиши керак. Афсуски, кўп ёшлар ўз қобилиятларини ортиқча баҳолаб, олдиларига эришиб бўлмайдиган жуда кўп мақсадларни қўядилар. Айниқса оилавий ҳаётни тасаввур қилиш, унд\nЭрта никоҳнинг зарарлари\nФарзанд ота-онанинг кўз қувончи, ҳаёт шамчироғини ёқувчи, авлодлари давомчиси ҳисобланади. Шу сабаб ҳар бир ота-она боласининг бахтли, саодатли бўлиши, ҳаёти мазмунли ўтишини ўйлайди ва шу йўлда елиб- югуради. Аммо баъзи ота- оналар ўзлари билиб-билмай фарзандлдари ҳаётига раҳна солиб, уларнинг соғлиги ва руҳий ҳолати ёмонлашишига сабаб бўладилар. Жумладан, ҳали оила қуришга тайёр бўлмаган йигит ва қизни турмуш қуришга мажбурлаш ортидан турли зарарлар келиб чиқадики, бу ҳақида\nДобавил: admin (07.12.2021 / 10:45)\nФарзанд Аллоҳ таолонинг санаб адоғига етиб бўлмайдиган неъматлари ичида энг улуғидир. У дунё ҳаётининг зийнатидир. Бу ҳақда Аллоҳ таоло марҳамат қилади: “Мол-мулк, фарзандлар дунё ҳаётининг зийнатидир” (Каҳф,46). Фарзанд Аллоҳ таоло томонидан инсонга берилган энг қадрли неъмат бўлиши билан бир қаторда омонат ҳамдир. Бу буюк неъматга сазовор бўлган ота-оналар унинг қадрига етишлари, бунинг учун Аллоҳга шукрлар айтиб, фарзанд олдидаги ота- оналик бурчларини пухта адо этишлари, я\nДобавил: admin (07.12.2021 / 10:44)\nҲайит кечаси жинсий алоқа қилиш мумкинми?\nСавол: ассалому алайкум, ҳурматли сайт ходимлари! Бир саволга анчадан буён интернет саҳифаларидан жавоб излайман. Афсус, тополмадим. Бир қадрдоним ҳайит куни эр ва хотин жинсий алоқа қилиши одобга зид эканини айтди. Бу масалада динимизда нима дейилган? Жавоб: ва алайкумус салом! Динимизда маълум кунларда жинсий алоқа қилишдан қайтарилмаган. Фақат аёл ҳайз ва нифосли бўлганида бу ишга рухсат этилмайди. Шунингдек, ҳажда, рўза тутаётганда, эътикофда ўтирганда аёлига яқинлик қили\nАразлашган эр-хотин ўртасига талоқ тушадими?\nСавол: эр-хотин 3-4 ой аразлашган ҳолда иккиси бошқа уйда яшаган бўлса, лекин “талоқ” сўзи ишлатилмаган бўлса, қайта никоҳ ўқитиш шартми ёки шарт эмасми? Жавоб: агар эр оғзидан “талоқ” сўзи чиқмаган бўлса, эр-хотин бир неча ой кўришмаган бўлса ёки бир неча йил бирга бўлмаса ҳам уларнинг никоҳи ўз кучида қолади. Бунда қайта никоҳ ўқитиш шарт эмас. Никоҳ эрнинг талоқ қилиши ёки икки тарафдан бирининг вафот этиши билан барҳам топади. Эр-хотиннинг уришиши, бир- биридан аразлаши ни\nДобавил: admin (07.12.2021 / 10:43)\nРамазонда туғилган болага қандай исм қўйилади?\nХалқ орасида Рамазонда туғилган болага Моҳир, Мақсуд, Мадина, Одина, Рамазон, Ҳайитали, Байрам каби исмларни қўйиш керак, деган тушунча бор. Бу ҳақиқатга қанчалик яқин? Шариатимизда бу борада нима дейилган? Расулуллоҳ саллаллоҳу алайҳи ва саллам ўз ҳадисларида “Абдуллоҳ”, “Абдураҳмон”, “Ҳорис” ва “Ҳаммам” каби исмларни қўйиш яхшилигини, яна бошқа бандалик ва яхшилик маъносидаги исмларни танлаш кераклигини айтганлар. Саҳобалар ичида ношаръий исмга эга бўлганларникини яхшисига\n“Муниса” исмини ўзгартириш керакми?\nСавол: ассалому алайкум, қори ака! Менинг “Муниса” исмли қизалоғим бор. У туғма юрак пороги ва буйрак йўли касаллиги билан хасталанган. Юраги ва буйрагидаги касалликларини операция қилдириб дардан халос бўлди. Аммо учта операцияни ўтказган бола тез-тез шамоллаш, ва ҳолсизлик каби касалликларга йулиқиб туради. Саволим шундан иборатки, унинг исми нотўғри қўйилганми? Қайин отам: “Масжиддаги фалон ноибдан дуо сўраганимда, исмини ўзгартиринг, деб айтди”, дедилар. Умуман “Муниса” ис\nДобавил: admin (07.12.2021 / 10:42)\nЗинонинг бошқа кўриниши\nМаълумки, динимизда ўзаро никоҳи бўлмаган аёл ва эркакнинг бир-бири билан жинсий алоқа қилиши зино, яъни катта гуноҳ саналади. Ҳозирда бу зинонинг “замонавий” кўриниши пайдо бўлган. У ҳам бўлса, аёлга ўзга эркакнинг манийсини тўкиб, сунъий урчитиб, бола кўриш! Бу айнан зинодир. Сабаби аёл фақат ўз эридан бола кўриши керак. Эри бир ёқда қолиб, бошқа бир эркакдан фарзанд кўриш динимиз томонидан қайтарилган ишлардан саналади. Бунга фарзандсизлик, яъни эрнинг бепуштлиги сабаб бўлса\nДобавил: admin (07.12.2021 / 10:41)\nШариат аҳкомларининг манбаи бўлмиш Қуръони карим ва ҳадиси шарифларда никоҳга, оила қуришга тарғиб қилиниши никоҳда ҳикматлар ва манфаат кўп эканидан далолатдир. Никоҳда инсоннинг дини, дунёси ва охиратига етадиган бир қанча фойдалар бор. Инсон никоҳланиш билан ўз нафсини шайтоннинг иғво ва васвасасидан сақлайди, ўзига қўрғон қуради, гуноҳ ва исён қилишдан тийилади. Анас розийаллоҳу анҳудан ривоят қилинади: “Расулуллоҳ саллаллоҳу алайҳи ва саллам: “Қачон банда никоҳланса, дини\nДобавил: admin (07.12.2021 / 10:40)\nСафарда жинсий майлни сўндириш\nСавол: яна бир савол: илтимос, айтингчи, мен ҳозир мусофир юртдаман. Жинсий алоқага хоҳиш бўлиб қолса, нима қилиш керак? Зино қилиш гуноҳ, бундай ҳолда қандай йўл тутиш мумкин? Жавоб: агар сиз ўзга юртда бўлсангиз, оилангиз ҳам ўзингиз билан бўлгани маъқул. Шунда бағрингиз бутун ва фитналардан омонда бўласиз. Агар маълум муддат оилангиздан йироқда бўлсангиз, жинсий майлни синдириш учун рўза тутиш тавсия қилинади. Бу нафл рўза саналади. Яна кучли, шаҳватни қўзғатувчи таомлардан\n“Бировнинг ёрида кўнглим бор…”\nСавол: ассалому алайкум, қори ака! Яқинда бир қиз билан танишдим. У оқила, намозхон, яхши қиз экан. Лекин оилали, менинг ҳам оилам бор (!). Унинг эри бошқа аёлга ҳам уйлангани яқинда маълум бўлди. У жуда кўп изтироб чекди. У бировнинг аёли бўлса ҳам унга нисбатан кўнглимда илиқлик бор. Мен уни ажратиш ёки зино қилиш ниятим йўқ. Саволим шуки, у билан жаннатда бирга бўлишни сўраб дуо қилсам бўладими? Саволим сизда ғазаб уйғотса минг бор узр сўрайман! Жавоб: бировнинг никоҳидаги а\nДобавил: admin (07.12.2021 / 10:39)\nАҳли китобдан бўлган аёлга уйланиш ҳукми\nСавол: ассалому алайкум. Мусулмон киши ғайридин, яъни рус аёлга уйланиши мумкинми? Агар у аёл Исломга кирса-чи? Унда Исломнинг қандай шартларини тушунтириш керак? Жавоб учун олдиндан раҳмат. Жавоб: ва алайкумус салом. Мусулмон киши аҳли китоблардан бўлган аёлга уйланиши мумкин. Бу иш ҳукман мубоҳ ёки ҳалол бўлади. Фақат бунда у аёл динига мойил бўлиб қолиши ёки фарзандлари ахлоқига салбий таъсир қилиши мумкинлигини ўйлаши керак. Агар эркак устунлик қилиб, уни Исломга киргизса, нур\nЖинсий алоқанинг қандай турлариданқайтарилган? (2)\nСавол: ассалому алайкум, қори ака. Эр- хотин ўртасидаги жинсий алоқанинг ҳар қандай турига рухсат этилганми? Ёки қайси ҳолатлар улар ўртасида ман қилинган? Жавоб: ва алайкумус салом. Шариатимизда аёлнинг орқа авратига яқинлик қилишдан қаттиқ қайтарилган. Шунингдек, аёл ҳайз ва нифосли ҳолатида яқинлик қилинмайди. Яна ҳозирда баъзи “уламолар” эр ва хотин жинсий аъзосини бир-бирининг оғзига олиши мумкинлигини айтмоқдалар. Аслида бу иш жоиз эмас. Сабаби бу нопок ишдир. Уни соғлом таб\nДобавил: admin (07.12.2021 / 10:38)\nИкки қизим бор. Ўғил кўрмоқчиман!\nСавол: ассалому алайкум. Менинг икки нафар қиз фарзандим бор. Ўғил кўрмоқчиман. Нима қилишни маслаҳат берасиз? Жавоб: ва алайкумус салом. Биринчидан, банда Аллоҳ берган фарзандга шукр қилиши лозим. Зеро, Аллоҳ хоҳлаган бандасига қиз, хоҳлаган бандасига ўғил беради. Баъзиларга ўғил ва қизларни аралаштириб беради. Ўзи хоҳлаган баъзи бандаларини эса бепушт қилиб қўяди. Агар банда фақат қиз фарзандли бўлиб, ўғил кўришни хоҳласа, энг аввало буни Аллоҳдан сўраши керак. Зеро, фарзандни Ал\nДобавил: admin (07.12.2021 / 10:36)\nБола ухлаганда жинсий алоқа қилиш\nСавол: ассалому алайкум, қори ака. Саволим шундан иборатки, агар бир хонада етти ойлик фарзандим бўла туриб, у ухлаган вақтда аёлим билан бирга бўлишим жоизми? Жавоб: ва алайкумус салом. Ҳа, бўлади. Лекин, жинсий алоқа вақтида болани бошқа хонага олиб чиқиб туриш афзал. Сабаби у бирон нарсани кўриб англамагани билан қулоғи эшитади. Шундан эҳтиёт бўлиш керак. Демак, бунда алоқа пайтида яқин масофада бола ухлаётганини эсдан чиқармаслик талаб этилади.\nДобавил: admin (07.12.2021 / 10:35)\nЯнги туғилган болага қачон азон айтилади?\nСавол: ассалому алайкум, устоз. Янги туғилган болага неча кунлигида ва қандай қилиб азон айтилади? Жавоб: ва алайкумус салом. Бола туғилгач, имкон қадар тезроқ азон айтиш керак. Исм қўйиш ва ақиқа қилишни бироз кечиктириш мумкиндир. Аммо азон айтишни кечиктириб бўлмайди. Шу сабаб ҳам баъзилар бола ҳали туғруқхонадалигидаёқ унинг қулоғига азон айтиб қўядилар. Боланинг ўнг қулоғига азон, чап қулоғига такбир айтилади. Маълумки, намоз учун баланд овозда азон айтилади. Бироқ чақалоқ қул


Аҳмад Аъзам: халқимизнинг миллий уйғонишига, ўзлигини англашига хизматим сингган - Аҳмад Аъзам\nBy AdminIyun 25, 2012Oktabr 29th, 2017No Comments\n(Би-би-си билан суҳбат, 2012 й. 28 июн)\nАҳмад Аъзам: Болалигимдан, мактаб кутубхонасидан бошланган. Жуда кўп китоб ўқирдим. 4-синфда ўқитувчимиз Аҳмад 40 та китоб ўқиди, деб мақтагани ҳали ҳам эсимда. Қишлоқда ўсган бўлсам ҳам, қишлоқ мактабининг каттагина кутубхонаси бор эди. Шу ерда китоб ўқишга ружу қўйганман. Лекин ёзувчи бўламан, танқидчи ё сиёсатчи бўламан, деб ўйламаганман. Самарқанд давлат университетида ўқиб юрганимда курсимизда бешта шоира қиз бор эди. Уларнинг ижодини кузатиб, бу қиз бунча йил ёзади, униси бундай, деб ўз мулоҳазаларимни билдирганман. Шундан кейин «Э, бу танқидчи экан», дейишган. Танқидга қизиққанман. 28 ёшимгача танқидчилик, адабиётшунослик билан шуғулланганман. 28 ёшимда биринчи ҳикоямни ёзганман. Энди кўп ёзмаганман. Мана ҳозиргача баҳоли қудрат қалам тебратиб юрибман.\nАҳмад Аъзам: Энди айтганимдай, танқидчиликдан бошлаганман. Кейин у-бу нарса ўзим ёза бошладим. Мен ҳозир ҳам ёзаётганимни ҳисобга олиб, агар шунга арзисам, ёзувчи деб аташларини хоҳлардим. Энди одамларга кўпроқ фойдам теккани маъносида, тележурналистлигим бўлса керак дейман. Жуда кўп, 500 га яқин кўрсатувлар қилганмиз. Ҳаммаси долзарб мавзуларда. Шу билан қайта танилганман. Шу билан обрў топганман, Худога шукур. Телевидениедаги ишим билан нонимни ҳалоллаб еганман. Халқнинг миллий уйғонишига, ўзлигини англашига хизматим синггандир. «Ўзлик» кўрсатувида қатағонга учраган, миллий мустақиллик учун курашган, отилган одамларнинг тақдирини кўрсатганмиз. 10-15 йиллаб «ўтириб келган» одамларни топиб ҳатто суҳбатлар қилганмиз. Энди мақсад нима, ўтмишнинг қайтарилмаслиги, халқнинг миллий ўзлигини уйғотиш маъносида қилинган. Лекин барибир кўнглим ёзувчиликда. Ўша телевидениеда ишлаб юрган пайтларим, каналнинг бош директори бўлган пайтларим уйга келиб ўксиниб кетардим. Тошкентга нима учун келдиму, нима қилиб яшаб юрибман, деган. Ёзолмаяпманку, деб. Мана ҳозир 3-4 йилдан буён ёзаяпман. Кўнглим хотиржам анча, Худога шукур.\nБи-би-си: Эндиги савол сиёсий фаолиятингизга боғлиқ экан.\nЧимкентдан Ботир: Аҳмадбой, омонмисиз? Соғлиқлар яхшими? Пенсияга ҳам чиқиб олдингиз. Сиз бир пайтлар «Бирлик»нинг, сўнг «Эрк»нинг фаоли, ҳатто Бош котиби бўлдингиз. «Бирлик»дан чиққанингизнинг сабаби маълум. Аммо «Эрк»дан нега кетдингиз? «Эрк»дан кетганингизда Муҳаммад Солиҳ сиздан қай даражада хафа бўлди? «Эрк»дан кетишингизни бир хиллар сотқинлик деб баҳолашди. Ўзингиз нима деб ўйлайсиз?\nАҳмад Аъзам: Биринчидан саволнинг бошидаги гапни унча тушунмадим. Пенсияга ҳам чиқиб олдингиз, деб сўраляптида. Худди пенсияга чиқиш айбдай. Мен пенсияга 58 ёшимда чиқдим, соғлигим туфайли. Биринчи гуруҳ инвалиди бўлиб пенсияга чиқдим. Пенсиягача жуда яхши ишладим. Агар давлат менга ҳозир пенсия берадиган бўлса, шу пенсиямни оқлаганман. Иккинчидан, «Бирлик»дан мен кетганим ёк. Мен «Бирлик»ни ҳамраиси бўлганман. «Бирлик» бўлинди. Мен «Эрк» партиясига ўтдим. Бу кетди, деган нарсани билдирмайди. «Эрк» партиясида мен «ҳатто бош котиб» бўлганим ёк. Мен ҳақиқий бош котиб эдим. Мен «Бирлик»даям, «Эрк»даям ҳалол ишладим. Ҳозир ўзини етакчи, ташкилотчи ҳисоблайдиган одамларни бештасини, ўнтасини йиғсаям менчалик иш қилмаган бўлади. Энди Муҳаммад Солиҳ сиздан қай даражада хафа бўлди, деган савол. Бу ўртамиздаги гаплар. Кетишимнинг сабаблари бор. Уларга алоҳида қараш керак. Энди кетишимни сотқинлик, деб қарайдиганларга. Нимага нисбатан сотқинлик? Масалан, биз ўша пайтда кўтарган ғояларга, интилишларга нисбатан айтиладиган гап бўлса, мен ватандан чиқиб кетмай, ҳалиги грантларга умид қилмай, ўзимни жабрдийда кўрсатиб, қанақадир иқтисодий ёрдамлар олишга интилмай, ўша ишларни қилдим. Ўша сиёсий мақсадларни амалга оширдим. Халқнинг миллий ғурурини уйғотиш, ўзлигини танитиш бўйича телевидение соҳасида, олдин айтганимдай, битта «Ўзлик» кўрсатуви бўладиган бўлса, 180 та кўрсатувда камида 200 та жабрдийда одамнинг тақдирини кўрсатдим. Мен ҳалол ишладим деб ўйлайман. Буни сотқинликка ҳеч бир алоқаси ёк. Мен бирорта одамни сотиш у ёқда турсин, бошқалардан фарқли равишда бирорта одамни ёмонлаганим ҳам ёк. Матбуотни кўришингиз мумкин, бошқа нималарни кўриш мумкин. Энди яширин сотқинлик дейдиган бўлса, бир куни ҳамма ҳужжатлар кўтарилади. Кимнинг кимлиги барибир ошкор бўлади. Мен бу маънода ўзимни виждонимни ҳам тоза дейман, боя айтганимдай нонимни ҳалоллаб еганман.\nАҳмад Аъзам: Кейинги тақдири, уни тақдири жудаям ўзгариб кетгани ёк. Ўзбекистон телевидениесида битта редакцияни бошқариб, ишлаб юрибди. Ҳар ҳафта кўрсатувлари билан чиқади. Яна нима дейишим мумкин. Ишлаб юрибди.\nХонқадан Матжонбой: Аҳмад ака салом, борингизга шукур. Сизга яқин бўлган шоир Муҳаммад Солиҳда «ҳазм бўлмаган жисм» деган ташбеҳ бор. Сиз ўзингизни «ошқозонда ҳазм бўлмаган жисм», деб биласизми?\nАҳмад Аъзам: Энди инсоний нуқтаи назардан қарайдиган бўлсак, биз Солиҳ билан 1975 йил танишган бўлсак, 1992 йилгача, 16-17 йил биз бирга бўлганмиз. Жуда қалин дўст бўлганмиз. Айтишиб, тортишиб турганмиз. Битта майизни бўлиб ейдиган яқин оғайни бўлганмиз. Кейин сиёсат турли нималарга ташлади. Бу энди алоҳида бир суҳбат мавзуи. Лекин мен барибир ёшликни, 70-80, 90-йилларнинг бошларидаги адабий жараёнда шу Муҳаммад Солиҳга ўхшаган шоирлар билан яқин дўст, ҳамкор бўлганимни ҳалиям соғинаман. Мен масалан, Солиҳ сиёсатчи бўлмаганида жуда катта шоир сифатида ўзбек халқининг маънавиятини кўтаришда катта хизмат қилган бўларди, деб ўйлайман. Мен ҳозир нима дейишим мумкин. Кўпдан бери у билан гаплашмайман. Гаплашишнинг иложиси ҳам ёк. Лекин мен унга доим омонлик, соғлик тилайман.\nБи-би-си: Прагадан Муқаддам шундай ёзган: Салом Аҳмад ака, асарларингизда одам кўп.»Ўзи билан ўзи гапираётган одам», «Жим ўтирган одам», «Ўзим билан ўзим» ва ҳоказо. Одам сиз учун қанчалар муҳим?\nАҳмад Аъзам: Мен учун фикр муҳим. Яъни, одамнинг ўйлаши муҳим. Қизимиз «Ўзим билан ўзим» туркум новеллаларни айтаяпти. Бу туркумни мен шўро замонларида ёзганман. Ўша вақтлари босилган.\nАҳмад Аъзам: Сал оғирроқ савол. Энди ўйлаётган одам кўпчилик билан ўйламайди. Ёлғизликда ўйлайди. Шунинг учун ҳам кўп ўйлайдиган одам ёлғиз. Энди ўзимни оладиган бўлсам, чинданам ёлғиз қолган пайтларим, йилларим бўлган. Мана масалан, партиядан, «Эрк»дан кетганимдан кейин кун кечириш, оилани боқиш учун тўрт йил кўчаларни машинада кездим. Ватанда, қариндош-уруғ, дўстларим атрофимда. Машинамда ёнимда одамлар ўтирган бўлса ҳам, руҳан жуда ёлғиз ҳис қилганман ўзимни. Кейин ёлғиз ўйларга берилмасдан, бадиий асар яратиш қийин. Албатта ҳеч ким ёлғиз қолмасин. Ёлғизликни иродаси билан енгиб чиқсин.\nАҳмад Аъзам: Мен 1970 йиллари турк ёзувчиси Бакир Йилдизнинг катта асарини ўқиганман. Туркиядан келиб Германияда ишлаган. Бакир Йилдизнинг ўзи ишлаб топган пулига босмахона сотиб олган. Кейин ўзининг асарларини, бошқа асарларни чиқарган. Миллионлаб турк гастарбайтерлар бўлган ўша пайтда ҳам. Ривожланаётган, иқтисодида ўзгариш юз бераётган давлатларнинг бошида бу муаммо албатта бор. Ҳозир бутун Европа миграциянинг «дастидан дод» деяпти. Африка давлатларидан келаётган мигрантлардан. Энди бунинг ҳам вақти ўтар. Лекин дунё кезишнинг яхши томонлари ҳам бор, муаммолари ҳам бор. Мутахассислар бунга кенгроқ жавоб бергани маъқулроқ. Мен бу масалага босиқроқ қарайман.\nwww.bbc.co.uk дан олинди


Гари Невилл: «Барселона»ни мағлуб этишимиз керак эди» » Скачать музыку бесплатно новинки музыки 2016-2017\nГари Невилл: «Барселона»ни мағлуб этишимиз керак эди»\nКомментариев: 0 Просмотров: 197 Дата: 11-02-2016, 08:00 «Валенсия» бош мураббийи Гари Невилл Испания кубоги доирасида «Барселона»га қарши ўйин (1:1) борисида ўз фикрларини билдириб ўтди.«Айрим ёш ўйинчиларимизнинг ўйини менга ёқди. Биз ғалаба қозонишимиз керак эди. Айрим вазиятларда бизга жуда қийин бўлди. Бугунги ўйин орқали биз Испания чемпионати баҳсига ҳам тайёргарлик кўрдик. Чемпионатдаги иштирок қанчалик муҳим эканини тушунаман. Энди бор эътиборимизни «Эспаньол»га қарши ўйинга қаратамиз.Негредо – тажрибали футболчи. Мен жамоага келгунимга қадар у голлар ураётганди. Бугун ҳам гол урганидан хурсандман.Бугунги ўйинга ташриф буюрган мухлисларга миннатдорчилик билдираман. Кимдир ўйинга келишни истамаган бўлса, бу унинг ҳуқуқи. Дам олиш кунлари бизни жуда муҳим ўйин кутмоқда, стадион мухлисларга тўла бўлади», – дейди Невилл. - деб хабар бермоқда Stadion.uz нашри.


Мустақилликнинг қутлуғ 25 йиллик санаси арафасида Наманганнинг барча шаҳар ва туманларида бунёдкорлик, ободонлаштириш ишлари авжида. Ўзининг олмалари-ю, бетакрор табиати билан донг таратган Янгиқўрғонда ҳам бугун байрам шукуҳи устувор. Юртбошимиз раҳнамоликларида олиб борилаётган иқтисодий-ижтимоий йўналишдаги чора-тадбирлар ҳар бир туман аҳлини турмуш фаровонлигини юксалтиришга хизмат қилмоқда.\n«Жийдакапа-Уйчи-Чортоқ-Янгиқўрғон-Нанай-Қирғизистон Республикаси чегараси» автомобил йўлининг 32-километридаги, Янгиқўрғон шаҳарчаси марказида жойлашган кўприкнинг қайтадан барпо этилганлиги ҳам фикримиз далилидир. Ушбу ҳайрли иш учун жами 1 миллиард 879 минг сўм маблағ сарф этилди. Объектга «Наманганавтойўл» ҳудудий йўллардан фойдаланиш ташкилоти буюртмачи бўлди, «Мост-мастер» МЧЖ томонидан қурилиш ишлари амалга оширилди.\nАслида объектнинг топширилиши 1 сентабрга режалаштирилган бўлса-да, муддатидан олдин ишлар якунланиб, аҳолига байрам туҳфаси сифатида тақдим этилди. Кўприк аввалгидан кўра 4 метрга кенгайтирилди ва пиёдалар йўлакчаси янгича кўринишга келтирилди.\nОчилиш маросимида туман фахрийлари, ёшлар, жамоатчилик вакиллари, йўлсозлар иштирок этди. Туман ҳокими Т.Рапиқов тўпланганларни ушбу туҳфа билан муборакбод этди. Таъмирлаш ишларида жонбозлик кўрсатган йўлсозларга қимматбаҳо совғалар топширилди.\nЯнгиқўрғон фойдаланишга топширилди марказида кўприк